text:
Umuhanzi akaba n’umukinnyi wa filime, Bahati wamenyekanye cyane mu itsinda rya Just Family yashenguwe n’urupfu rw’uwari umukinzi we bafitanye amateka akomeye na we wari umukinnyi wa filime, Umumararungu Sandra witabye Imana azize uburwayi.
Urupfu rwa Umumararungu wakinniye muri filime ‘Amarira y’Urukundo’, ‘Akaliza’ n’izindi, rwamenyekanye ku mugoroba wa tarki ya 24 Kanama 2021 aho yaguye mu bitaro bya Gisirikare i Kanombe.
Ibi uyu muhanzi yabihishuye mu mu kiganiro na ISIMBI Tv , aho yagarutse ku mubano n’urukundo rwe na Sandra bafitanye amateka akomeye mu bihe atazibagirwa ari ibihe by’ubukene bukomeye banyuranyemo umukobwa akanga kumusiga.
Yagize ati"urupfu rwe rwantunguye, Sandra mu buzima bwanjye namuneye inshuro imwe arwaye, ejobundi, kurwara kwe nibyo bimuvuriyemo urupfu, ariko ukuntu yapfuye byatunguye abantu benshi cyane, kuko umunsi yapfuye nibwo yagombaga kuva kwa muganga. Abamusuye ku wa Gatanu(icyumweru gishize) yababwiraga ko abamusuye bose azabasohokana ubona ari ibintu byoroshye.”
Yakomeje avuga ko na we yabimenye abikuye kuri staus ya Whatsapp y’umuntu abanza kutabyemera kugeza bamushyize muri Morgue.
Bahati avuga ko Sandra Umumararungu yari umukobwa wihangana cyane, kuko iyo aba atihangana batari kumarana imyaka irenga 6.
Ati “Twese turabizi mu rukundo akenshi abasore tugira amakosa, Sandra ni wa mukobwa wihanganira ikosa ryawe iryo ari ryo ryose, yakubabariraga utaramusaba imbabazi, niba narakundanye na we kuva 2011 kugeza 2017, imyaka 6 yose ntekereza ko kutari ukwihangana kwanjye ahubwo ari ukwihangana kwe, yari wa mukobwa wamenyaga ko agomba kukubabarira nubwo utamusaba imbabazi kugira ngo asigasire urukundo rwe.”
Yavuze ko igihe bamaranye amuzi neza kuko hari igihe bigeze no kubanaho mu nzu imwe n’ubwo bagiye babihakana mu itangazamakuru.
Ati “njye twigeze no kubanaho, hari ibintu byinshi twahakanaga ariko kugira ngo dukomeze twirinde byinshi. Reba umukobwa mwiza nkuriya, nanjye nageze aho nkibaza niba mukwiriye, yashutswe n’abantu benshi bamubwira ko njye ntacyo ndicyo, yashutswe na benshi bamubwira ko hanze aha hari abagabo benshi bafite amafaranga, bamubwira ko abanyamuziki ari indaya ariko akabica hejuru ati reka dukore tubeho.”
Urukundo rwabo rwarakuze kugeza aho bafata umwanzuro wo gukora ubukwe bakabana bakareka gukomeza kwihishahisha.
Ati “nageze aho njye mfata umwanzuro nkurikije uko nabonaga twakundanaga, kuko ni wa mukobwa w’umunyemabaraga, udashobora gucika intege, udashobora kwemera ko na we ubwawe muri kumwe ucika intege, yahoranaga imbaraga zo kumva ko we ari umunyembaraga, mfata icyemezo cyo kumurongora tukabana, tugakora ubukwe, tubiganiraho tubyemeranywaho.”
“Njya gufata irembo iwabo baramunyemerera ndetse no mu rusengero baraturanga, nyuma habaho impamvu ituma dutandukana, iyo mpamvu sinjya nkunda kuyivugaho cyane, anakiriho sinajyaga nkunda kuyivuga ariko iyo umuhungu ageze ku rwego rwo kuvuga ngo uyu mukobwa ngiye kumushaka, uba waramaze kubona ko azihanganira amafuti ukora na we waramaze kubona ko azihanganira aye.”
Baje gutandukana bakomeza ubushuti bwabo bisanzwe, n’ibyo bahuriragamo bya sinema aza kubivamo ajya mu bucuruzi ariko akomeza kumuba hafi, yari nk’umujyanama we wihariye ndetse icyo yamubwiraga iyo yagikoraga byagendaga neza.
Sandra ngo ni we wamutumye aba uwo ari we. Ati “umunsi umwe yaranyicaje arambwira ngo niba ushaka gutera imbere ngiye kukubwira ibintu 2 uzagenderaho, gabanya ibinyoma wubake ukuri kandi wubahe igihe. Icyo kintu nacyubatse muri njye, ubu biragoye ko wabona njye Bahati nishe igihe cyangwa nakubeshye, niba nkubwiye ngo ndaza, mba ndibuze iyo nkubwiye ngo sinza, ntabwo biba biri bushoboke.”
Ubwo babanaga mu nzu imwe baje guhura n’ubukene aho baryaga ikiro cy’umuceri iminsi 3, ngo hari ikintu bari baragize ibanga kiri hagati yabo ariko kuko yitabye Imana kukivuga nta kibazo.
Ati “hari ikintu cyari kiri hagati yacu, ryari ibanga ryanjye na we gusa, ariko reka nkivuge kuko yagiye, twageze aho njye na we twambara boxer(umwenda w’imbere) imwe, ikambarwa n’ugiye, ibaze gukena ukagera kuri urwo rwego.”
Umumararungu Sandra ni we waje gushyira Bahati muri Sinema aho ahamya ko iyo ataza kuyijyamo ubu ubuzima buba bumeze nabi.
Yamugiriye inama yo kujya kwiga Sinema muri Kenya, agaruka ari umwanditsi wa filime ndetse n’umuyobozi wazo(director) ariko adakina, byatumye Sandra ahagarika flime yakinagamo y’Amarira y’Urukundo aza mu ya Bahati yitwa ‘Akaliza’ ari nayo ya mbere yari yanditse, Sandra yayikinnyemo nk’umukinnyi mukuru.
Baje gutandukana Sandra ahita ava mu bya Sinema, Bahati we arabikomeza ari nabwo yatangiye kuba umukinnyi. Yahamije ko yanagize uruhare mu igaruka rya Just Family.


c: text/html

text:
Ngoma:Ababikira biyemeje guteza imbere ubumenyi ku bikorerwa mu Rwanda
Yanditswe na MANISHIMWE NOËL
Binyuze mu kwigisha imyuga yo kudoda no gutunganya umusatsi; ishuri rya TVET Nazareti School, riherereye mu Murenge wa Zaza, mu Karere ka Ngoma ryiyemeje guteza imbere urubyiruko rwiganjemo urw’abakobwa, kwiga imyuga, hagamijwe kurufasha kwiteza imbere.
Ishuri Nazareti School ni iry’ababikira, bo muri Paruwasi Gatolika ya Zaza, ryatangiye gukorera mu Murenge wa Zaza mu mwaka wa 2004, rigamijwe gutoza abana b’abakobwa imyuga no kubafasha kuva mu bwigunge bakihangira imirimo ibarinda ubushomeri ndetse ikabukuramo n’abandi.
Nk’uko umwe mu bayobozi b’iri shuri Soeur Mariya Jean Baptiste yabitangaje mu Kiganiro n’Imvaho Nshya, ngo bazakomeza guharanira ko urubyiruko rugira ubumenyi buhagije, burufasha guteza imbere ibikorerwa mu Rwanda.
Yagize ati “Dutangira mu mwaka wa 2004, twatangiye kwibanda ku bana b’abakobwa batabashije kugira amahirwe yo kwiga amashuri no kurangiza, kugira ngo tubashe kubagaruramo ikizere no kubafasha kwiteza imbere.”
Yakomeje agira ati “Ni ishuri ryigisha abakobwa kwihangira imirimo, bigishwa ubudozi, ariko tugamije kugira ngo tubafashe. Murabizi ko igihugu cyacu kiri muri gahunda yo guca caguwa, turashaka gufasha abakobwa, kugira ngo bazabashe kudodera abantu ibikorerwa mu Rwanda, muri Made in Rwanda. Tubigisha ubudozi, no gutunganya imisatsi.”
Muri iri shuri, abaryigamo bigishwa kudoda imyambaro y’abana bato ndetse n’iy’abakuze, irimo amashati, amakanzu, uburiri bw’impinja, n’ibitambaro bishyirwa ku buriri (Bed Covers), ibikapu, ingofero n’ibindi.
Soeur Mariya avuga ko iri shuri ryatangiye rigamije gufasha abakobwa batize n’abacikije amashuri kwiga imyuga; bigaga imyaka 2, barangiza ishuri rikabaha ikemezo cy’uko bize imyuga.
Mu mwaka wa 2014, ikigo k’igihugu gishinzwe guteza imbere imyuga n’ubumenyingiro (WDA) kemereye iri shuri ko rizajya ritanga impamyabumenyi zemewe n’iki kigo, ku buryo ubu abarangije muri TVET ya Nazareti i Zaza, bashobora kujya guhangana hirya no hino ku masoko y’imbere mu gihugu, kuko baba bafite ibyemezo byemewe na Leta.
Kugeza muri uyu mwaka wa 2018, ubuyobozi bwa TVET ya Nazareti, bugaragaza ko hamaze kurangizamo bagera kuri 282, barimo umuhungu umwe; kandi buvuga ko ari gahunda ikomeje.
Uretse abo bamaze kuryigamo imyuga yo kudoda no gutunganya umusatsi, iri shyuri ryanahaye akazi abakozi bagera kuri 4 barimo abigisha abandi n’abakora ibindi bitandukanye, hagamijwe kubafasha kwiteza imbere.
Munyemana Jean Félix, umwe mu bahawe akazi n’iri shuri, yabwiye Imvaho Nshya ko yishimira ko amaze imyaka 2 akora ibijyanye no kumurika ibikorwa by’iri shuri mu mamurikabikorwa n’amamurikagurisha atandukanye, agahamya ko yishimira ko ako ari akazi kamutunze, kandi kamufasha gutunga umuryango we.
Singirankabo Jean Claude, Umunyambanga Nshingwabikorwa w’Umurenge wa Zaza, yabwiye Imvaho Nshya ko umusaruro wa TVET Nazareti School ugaragarira ku kuba abatuye mu gace riherereyemo, abaturage barigana bakabasha kudodesha imyambaro, ndetse akavuga ko kugeza ubu hari bamwe mu baryizemo batangiye kwihangira imirimo.
Ati “Ririya shuri ridufasha mu kwigisha urubyiruko ubudozi no gutunganya umusatsi, kuko ubu hari abakobwa bamwe baharangije batangiye gushinga salo zitunganya umusatsi hariya hafi mu isantere ya Zaza, hari n’abarangije ubu badoda, kandi bikabinjiriza amafaranga, kandi n’abaturage ba hariya byaraboroheye mu by’ukuri kubona aho badodesha, ibigo by’amashuri byinshi ni ho bikoresha impuzankano z’abanyeshuri,..”
Ubuyobozi bwa TVET Nazareti School, buvuga ko buteganya kuzahuriza hamwe abarirangijemo bagakora koperative, kuko ari bumwe mu buryo bwabafasha guhuriza hamwe ubumenyi n’ubushobozi, bagaterana ingabo mu bitugu mu rugamba rw’iterambere.
Muri iri shuri bimwe mu byo badoda, ikigurishwa ku giciro gito ni agakapu gato gashyirwamo telefone kagurishwa amafaranga y’u Rwanda 500, na ho ikigurishwa ku giciro kinini ni umwenda munini utwikira uburiri (Bed cover), uba ufite imisego irindwi, bigurishwa amafaranga ibihumbi 80.
Ishuri Nazareti School kandi riri mu bitabiriye imurikabikorwa ryateguwe n’akarere ka Ngoma n’abafatanyabikorwa bako ryasoje mu mpera z’icyumweru gishize, aho bamuritse ibikorwa birimo imyenda, ibikapu, ingofero, n’ibindi bitandukanye bikorerwa muri iki kigo.
Amasomo y’imyunga n’ubumenyingiro ni kimwe mu byo Leta y’u Rwanda yashyizemo imbaraga nyinshi ndetse igashishikariza urubyiruko kuyitabira, kuko umuntu uzi umwuga runaka aba afite amahirwe yo kwihangira umurimo ndetse agatanga akazi ku bandi, aho gusiragira agashaka.

robotstxt: allowed

filter: keep


text:
Biragoye kuba mu gihugu nk’iki, aho ubutegetsi bwa FPR butwicira abacu, tugakomeza kubaho tuzi ko ubutegetsi butadushakira icyiza, ko bushobora kuturimbura igihe cyose bwashakira. Ni yo mpamvu duhorana umutima mu mutwe!
Kabilizi ni Kiliziya yo mu rwego rwa Santarari y’Abagatulika iherereye mu murenge wa Gacaca,ubu ndetse hakaba hari n’akagali kayitiriwe ka Kabilizi .Mu 1996 nabwo hahoze hitwa Gacaca.Aha rero ni hamwe mu habereye ubwicanyi bw’urukozasoni bwakozwe ningabo za FPR-’Inkotanyi . Ubu bwicanyi ntibutazibagirana mu mateka y’ako gaceno mu karere ka Musanze .
1.Byagenze bite?
Hari mu kwezi kwa gatandatu gushyira ukwa karindwi 1996 ,ubwo umuryango w’Abalejiyo ba Mariya n’Abakarisimatiki ikorera muri kiliziya gatulika wasengaga amasengesho ya karekare mu gitondo, aya abarokore bita amaturuturu cyangwa Burakeye. Uwo munsi isengesho ryatangiye saa kumi n’ebyiri za mu gitondo. Ubwo bakirangiza gusenga haje imodoka y’idayihatsu y‘umweru ipakiye amasasu ikikijwe n’Inkotanyi. Ikimara gusesekara ku kiliziya babwira abo bakirisitu gusubira mu kiliziya .Kubw’itegeko basubiramo batangira gusenga bundi bushya.
Abo bakirisitu bishwe barimo amakipe atandukanye bitewe n’imiryango remezo barimo. Imiryangoremezo yari yagabanganye ibumba by’amashuri avanza yubatse hafi aho ku kiliziya Buri muntu yasubiye mu ishuri yari yasengeyemo, nyuma bababwira kwikusanyiriza mu kiliziya bose .Ishapure iravugwa, rozari irarangira hajyaho andi masengesho, nyuma aho twari turi hinjira umusirikare aturobamo umugabo umwe, wari utuye hafi y’ikibuga cy’umupira cya Karwasa arakubitwa cyane birenze ukwemera kuko yanihaga uko buri rugingo rukoze hasi. Bamugaruye mu Kiliziya ahorita, atakibasha kwicara cyangwa ngo ahagarare! Ubwo bahise bafata undi musore na we bamukora nk’iby’uwa mbere. Uwari ayoboye isengesho yahise asuhererwa (agira ubwoba bwinshi), isengesho rirahagarara. Ibintu byahereyeko bihindura isura kuko nta muntu washoboraga gusohoka ngo abe yajya no kwihagarika, kandi hari habaye mu masa tanu . Bigeze nka saa saba nibwo abasirikare babasohoye ngo bave mu kiliziya, babategeka guhagarara mu dutsiko tubiri ,kamwe kagizwe n’igitsina-gabo n’akandi k’igitsina-gore. Abari mu gatsiko k’igitsina-gabo bategekwa gufatana kandi bagatonda umurongo. Ubwo barashorewe bajyanwa inyuma y’ikiliziya i Gacaca bose babarasira yo udapfuye neza bakamusogotesha ibyuma by’imbunda za kalacinikove.
Abagore bari basubijwe muri ya mashuri, nyuma haza abasirikare binjiraga muri ayo mashuri umwe umwe agatwara abantu babiri cyangwa batatu akabicira aho hanze , bikomeza bityo kugera ubwo bishe abantu bagera kuri mirongo inane. Abagore bo bicishijwe ibyuma by’imbunda. Uwibukwa cyane ni umukecuru wagitewe mu ibere kikarishwanyaguza ryose. Undi ni umukobwa wari mwiza cyane akaba umwana wa Byatsi Simon wavuraga : Bamwishe nyuma yo kumufata ku ngufu, barangiza bagatsindagira ihundo ry’isaka mu gitsina cye ! Si uriya mukobwa gusa kandi wakorewe ibyamfurambi, benshi mu bakobwa bari baharí niko byabagendekeye. Bigenze nko mu masa kumi hari hasigaye bake, nuko haza umusilikari mukuru wari uyoboye Inkotanyi zari muri Mata (agasozi kari aho hafi ) arabahagarika ,ababuza kugira undi bica.
Abari basigaye batishwe bamwe bazamutse ku Gacaca hejuru abandi bakomeza mu gahanda gahingutse mu muhanda werekeza Cyanika ugana iya Uganda. Bukeye nibwo abishwe bakuwe aho bajyanwa gushyingurwa. Hari imirambo yaciwe amaboko n’amaguru bigashyirwa kure y’ibindi bice by’umubiri. Ubu bwicanyi bwatwaye abantu bagera kuri 83 wakongeraho abandi batuye hafi aho bapfiriye mu mago yabo uwo munsi wonyine ni 103 ku hantu hatarenze ubuso bwa kilometerokare 1,5 !
2.Ubutabera hari icyo bwabikozeho ?
Kimwe n’ubundi bwicanyi bwabaye ku Bahutu bukozwe n’Inkotanyi, aba bantu babuze ababo nta rukiko na rumwe bafite uburengazira bwo kuregamo, nta burenganzira na bumwe bafite bwo kubaza uwabiciye , nta muryango udaharanira inyungu yaba uwa leta cyangwa uwigenga, uwo mu Rwanda cyangwa mu mahanga ndetse na mpuzamahanga wigeze ubaza ibyabo !.
Nta kinyamakuru nakimwe ,nta radiyo n’imwe yaba yewe na za BBC cyangwa se ijwi rya amarika , taho ubu bwicanyi bwigeze buvugwa.Ni ukwicwa bigashiriraho nk’uko umuntu yica itungo rye ntihabeho urubanza!
Abasigaye ari imfubyi n’ubu baracyarira, agahinda karacyabashengura umutima, bariho batariho kuko bazi ko ubuzima bwabo n’ubw’ababo nta gaciro bufite na busa ! Uwabiciye n’ubu yagaruka akabatsemba, nta kirengera ! Ubu biyeguriye Imana gusa, bemera ko ariyo yonyine izabahorera, igahana abicanyi ba FPR
3.Inkurikizi z’ubwo bwicanyi
a.Padiri Kagabo
Padiri kagabo, wari ahagarariye paroisse ya Ruhengeri yabarizwagamo iyo Centrale ya Gacaca yarahazindukiye akimara kubibona.Yapfuye gutangira kubaza iby’urupfu rw’abo bakririsitu be na we Inkotanyi ziba ziramwivuganye! Icyo gihe hari ku cyumweru padiri Kagabo yagiye gutanga amasakaramentu Inkotanyi zazindutse zirasa amasasu menshi zibeshya ngo abacengezi bateye .Nyamara ubwo zariho zikina ikinamico kugira ngo zibone uko zica abaturage. Nta mucengezi wari waje kuko byose abaturage babaga babizi, ntibari bayobewe gutandukanya imbunda z’inkotanyi n’izabacengezi n’imyifatire y’ abacengezi yari itandukanye n’iy’Inkotanyi. Ibi bigatuma bemeza ko ari Inkotanyi zarashe gusa kandi uwo munsi padiri Kagabo yicwaho nta ntambara y’abacengezi yari yabaye ahubwo ari strategy bakoresheje kugira ngo bice abaturage ariko uw’ingenzi washakwaga yari Padiri Kagabo.
Ingabo za Kagame zaraminuje mu byerekeye kwica abaturage urubozo !
Uyu mupadiri rero uwo munsi yakoze akazi ke neza dore ko yanakundwaga cyane n’izo ntama yari yararagijwe, kandi nyamara byari bizwi ko yari umututsi! Uwo munsi Inkotanyi zateje izo mpagarara, kugira ngo zibone uko zitega imitego zikamufatisha. Yatashye mu masaha ya saa cyenda, nyamara abantu benshi barimo n’umupasiteri bari bakomeje kumubuza kujya mu mugi. Ariko kuko we yumvaga yizeye umutekano, atishisha Inkotanyi, yagiye gusezera kwa Kaka (umudamu w’uwahoze ari Otto Rusingizandekwe), afata inzira aragenda. Mumasaha nk’aya saa kumi nibwo Inkotanyi zamurasiye kuri Buruba zikoresheje machinegun. Amasasu umunani(8) niyo yakoreshejwe, kandi zikimara kumurasa zahise zitaha zinyuze muri Mpenge kandi ngo ubwo intambara y’uwo munsi iba irarangiye ¡ Imana Imuhe iruko ridashira.
b.Maniragaba Yuvenali
Uyu Maniragaba wari uhagarariye Caritas ya diyosezi ya Ruhengeri, yicanywe n’umuryango we wose n’uwa murumuna we, bose bararashwe. Yuvenali we mu by’ukuri yaranyerejwe, umurambo we ntiwigeze ugaragara. Kugera n’ubu utwana twarokokeye kwa nyirakuru twimwe ibyangombwa by’ubupfubyi, bakababwira ngo se aracyahari kandi ntibabagaragarize aho ari . Nta rukiko babarizamo ikibazo cye se, agahinda karabahindanyije! Abivuganye se ntibashaka ko abo bana batungwa n’umutungo wa se wari muri banki , yewe babujijwe no kuwutunga urutoki! Ntibemerewe no gukurikirana ibindi bemererwa n’amategeko kandi icyo gihe cyose cyarenze icyo itegeko riteganya. Ng’urwo urw’izo mfubyi zipfuye! Akarengane kari muri kino gihugu karenze ukwemera, kandi gateye ishozi! N’ubu sindumva aho abaturage bakura imbaraga zo kwihanganira ubwo bugome bwose bagirirwa !
Abasirikare b’inkotanyi bagize uruhare runini muri ubu bwicanyi ni KATABIRORA wavuze ngo azareka kwica abahutu ari uko urutoki rwe rwamaze, NA MAJOR GASHAYIJA wamuyoboraga ubu wazamuwe muntera.
c.Irigiswa ry’urubyiruko rwari rutangiye kujijuka.
Inkotanyi zakomeje ziroba abasore n’inkumi zikekaho kujijuka ! Muri abo barigishijwe twavuga nka MAJYAMBERE wikoreraga akazi k’ubunyonzi mu Rugeshi na Innocent wa Serushago na we wo mu Rugeshi, na Siliveri mwene Muhawenimana Raphael wigishaga mu ishuri rya primaire rya Rungu , n’abandi benshi .
4. Dore amwe mu mazina ‘abiciwe muri iyo Centrale ya KABILIZI
1) Gacunduri Charles n’umufasha we Nyiramateka Anastasie
3) Nsigayehe Gaspard
4) Marie
5) Nyirandekeyaho
6) Ndacyayisenga Vedaste
7) Nkurunziza Claude n’umuvandimwe we
9) Nicoribera Epipfanie
10) Macengu
11) Alphonsine
12) Fidele
13) Kiliseliya
14) Vicent
15) Meranie
16) Munyembanza
17) Sibomana JEAN Paul
18) Nzabahimana Joseph
19) FEBORONIYA
20) Gapitolina
21) Estherie
22) Kabakera
23) Odette
24) Nizeyimana Fabien
25) Vicencie
26) PAPIAS
27) ANDEREYA
28) GABRIEL
29) SERUGENDO
30) Nyirakamanzi
31) Agnes
32) UMUGORE WA ALOYS
33) KABAGABE MADELEINE WO MU RUGESHI
34) Mugiraneza Valens wo muri Rubange
Icyitonderwa :
(1)Umubare nyakuri w’abiciwe ku Kiliziya y’i Kabilizi ni 83 , wakongeraho n’abaguye mu ngo zabo ukaba 103.
(2)Hari abo twashyinguye ariko tugapfunyika mu twenda twabo agapapuro kanditseho amazina y’abasirikari b’Inkotanyi bagize uruhare muri ubwo bwicanyi. Turizera ko umunsi umwe mu Rwanda hazabaho ubutabera buzakenera kumenya amazina y’abakoze iryo shyano. Abazaba bakiriho nimutaburura izi nzirakarengane muzitondere utwo dupapuro, tuzingiye mu dukawucu.Amazina y’abicanyi aragaragara.
Niyonkuru Malakiyasi. Ruhengeri- Rwanda.
HYPERLINK « http://Karahabutaka@yahoo.com » t « _blank » Karahabutaka (dimanche, 10 juillet 2011 20:33)
Harya mwirirwa mubeshya ngo inkotanyi zarabishe? Reka aya macakubiri murimo mushaka kongera kugarura amare gucengera neza mu baturage, ubundi tubice mugirengo imperuka yabagereyeho. Ntawe uzongera gutegera ijosi interahamwe ngo ziriteme, ahubwo jyewe nzahita nshakisha aho ibipadiri byashinze uru rubuga bituye maze mbyice urwagashinyaguro! Nibwo muzahita mubona ko ibyo mubeshyera inkotanyi ngo zarabishe ari ukwiganirira, tuzabica ku buryo busobanutse noneho uzarokoka ajye avuga ibyabaye mureke ibyo muhimba.
Gasigisi (dimanche, 10 juillet 2011 12:09)
Ibyabaye mu Rwanda ntibyabona uko bivugwa. Ahubwo ababyandika bafite imbaraga. None se murabona umuti uzaba uwuhe? nshuti bavandimwe? Murabona guhekenyerana amenyo bizageza ryali? ntiwahana abicanyi b’impande zombi ngo uzarangize. Twihangane twiyunge twemerane bizira uburyarya, kwiyemera, munyangire, etc.
Kuri 94 (vendredi, 08 juillet 2011 19:40)
Ninde se wakubeshye ko abatusti kazi aribo beza gusa? Cyangwa ntuzi aho abeza baba? Ariko bwa bupfura bavugaga bwagiyehe koko??? Njya mbona abasa n’ingagi nabaza ngo bararutashye! Ntaho abeza n’ababi bataba ahubwo mwige kubahana
HYPERLINK « http://gasore@gmail.com » t « _blank » amaherezo azaba ayahe? (vendredi, 08 juillet 2011 16:57)
ese abana b’ imvange bo bazabarizwa he? ko ubwicanyi bwabakozeho ku mpande zombi? ni ikibazo!!


text:
M. Louise Uwizeyimana
Ku wa 14 Mutarama 2009 mu Karere ka Kicukiro mu Murenge wa Gatenga
Akagari ka Nyanza, ubuyobozi bw’ibanze bwashenye amazu y’abaturage
barimo imfubyi n’abapfakazi bahatuye, kandi ngo ibyo bikaba byarabaye
abo baturage bari barijejwe n’umuyobozi w’Akarere ka Kicukiro, Paul
Jules Ndamage, ko batazasenyerwa.
Mu kiganiro ikinyamakuru Izuba Rirashe cyagiranye na Nsanzimana
Théophille, umwe mu baturage wari ufite inyubako muri ako Kagari,
yatangaje ko ahagana saa yine za mugitondo ari bwo yamenye ko arimo
gusenyerwa kuko atari ahari kubera impamvu z’akazi zari zamujyanye mu
Karere ka Rubavu mu Ntara y’Iburengerazuba.
Yakomeje avuga ko ubuyobozi bw’Umurenge n’abashinzwe umutekano
batandukanye harimo abapolisi ari bo bahagarikiye abasenyaga ku buryo
nta n’umuntu washobora kwegera aho hantu, ndetse hakaba hari n’ibikoresho
byo mu rugo byangirikiye muri iryo senyerwa.
Undi muturage waganiriye n’Izuba Rirashe witwa Adelphine Baracinyweraga
yagaragaje impungenge afite z’abana 6 atari bubone aho ashyira kandi n’iyo
nzu yarayubatse ku nguzanyo ya Banki.
Abaturage bari aho batangaje ko icyo gikorwa bari babwiwe ko cyagombaga
gukomeza kandi bataranigeze babarirwa ibikorwa byabo ngo
banabyishyurirwe, hejuru yo kuba barahawe uburenganzira n’ubuyobozi
bamaze no gutanga amafaranga yo kubona uburenganzira bwo kubaka.
Nubumwe Jean Bosco, Umunyamabanga Nshingwabikorwa w’Umurenge wa Gatenga,
kuri telefone yatangaje ko abo baturage bubatse binyuranyije n’amategeko
akaba ari yo mpamvu hafashwe icyemezo cyo kubasenyera, kandi bakaba
barubatse nta byangombwa bagira ndetse ko abagera kuri 99 % bakodeshaga
ayo mazu yashenywe atari ayabo bwite.
Na Paul Jules Ndamage, umuyobozi w’Akarere ka Kicukiro, yabwiye Izuba
Rirashe kuri telefoni ko igishushanyo mbonera cy’imyubakire mu Mujyi wa
Kigali kigomba kubahirizwa, ko kandi kubaka mu buryo bw’akajagari
bigomba gushira, anahakana ko yigeze abemerera kubaka aho hantu mu buryo
butemewe n’amategeko.
Ends


text:
Musanze: Igihembwe cy’ihinga 2022A cyatangijwe abahinzi bahamagarirwa kwihutisha gutera imbuto
Ubuyobozi bw’Akarere ka Musanze, bufatanyije n’Ikigo cy’Igihugu gishinzwe guteza imbere Ubuhinzi n’Ubworozi (RAB), burakangurira abahinzi kwihutisha ibikorwa byo gutera imbuto ku ma site atandukanye ahujweho ubutaka, ku buryo nibura impera z’icyumweru gitaha, bazaba barangije iyo mirimo, kugira ngo babone uko bakurikizaho ibindi bikorwa bijyanye no kubungabunga ibihingwa; mu rwego rwo guharanira kuzabona umusaruro mwinshi kandi mwiza.
Mu gikorwa cyo gutangiza igihembwe cy’ihinga cya 2022 A, cyabereye mu Kibaya cya Mugogo, giherereye mu Kagari ka Gisesero Umurenge wa Busogo, ku wa kane tariki 23 Nzeri 2021, abahinga muri icyo kibaya bifatanyije n’ubuyobozi gutera imbuto y’igihingwa cy’ibigori y’ubwoko bwa RHMH 1520, ku buso bwa Ha 78 zigize iki kibaya.
Abahinzi ngo biteguye gukurikiza inama bagirwa n’abashinzwe ubuhinzi, ku buryo bizeye kuzabona umusaruro uhagije.
Ndaruhutse Pascal uhinga muri icyo kibaya, yagize ati “Twari tumaze iminsi mu bikorwa byo gutegura imirima kugira ngo tutazakererwa ihinga. Twishimiye kuba ubuyobozi bwaduteye ingabo mu bitugu, tukifatanya nabwo mu gikorwa cyo gutera igihingwa cy’ibigori dukoresheje ifumbire y’imborera n’imvaruganda. Nyuma y’iki gikorwa, natwe tugiye gukomerezaho indi mirimo ijyanye no kubyitaho nko kubimenera, kubibagara, ari nako twubahiriza n’izindi nama tugirwa n’abashinzwe ubuhinzi, kugira ngo tuzabone umusaruro ufatika”.
Mugenzi we witwa Ntahwidakiriza Jean Baptiste ati “Iyi mbuto twateye, igikurikiyeho ni uko tuzayibungabunga kugeza ubwo izaduha umusaruro ufatika, biturinde inzara ari na ko dusagurira n’amasoko”.
Umuyobozi w’Akarere ka Musanze, Nuwumuremyi Jeannine, yabwiye abaturage ko kongera umusaruro ku buso, bishingira ku kubahiriza amabwiriza agenga ubuhinzi.
Yagize ati “Kugira ngo twongere umusaruro ku buso bwa Ha, ni uko dukoresha inyongeramusaruro yaba iy’imbuto nziza z’indobanure, ifumbire y’imborera n’imvaruganda; kandi bikajyana n’uko umuhinzi asura umurima we kenshi, akawuhozaho ijisho, agatera n’imiti ikumira ibyonnyi n’indwara bishobora kugaragara mu murima we ngo bitangiza ibihingwa”.
Akomeza avuga ko inzego zose zifite aho zihuriye n’iterambere ry’ubuhinzi, harimo abajyanama b’ubuhinzi mu midugudu, abafashamyumvire n’abashinzwe ubuhinzi mu Mirenge yose y’ako Karere, biteguye gukorana bya hafi n’abahinzi, kugira ngo umusaruro ugerweho mu buryo bufatika.
Izamuhaye Jean Claude, Umukozi mu Kigo RAB ushinzwe Ishami ry’ibihingwa agira inama abahinzi bo mu Karere ka Musanze, kimwe n’abo mu gice cy’Amajyaruguru n’amajyaruguru ashyira Uburengerazuba, kwihutisha imirimo yo gutera imbuto z’ibihingwa byatoranyijwe, ku buryo nibura mu cyumweru gitaha (ni ukuvuga mu mpera z’ukwezi kwa Nzeri), bagombye kuba barangije iyo mirimo; kuko ari imvura, imbuto n’ifumbire, byose byabonekeye igihe.
Muri iki gihembwe cy’ihinga cy’igihe cy’umuhindo, mu Karere ka Musanze ibigori, ibirayi n’ibishyimbo, ni byo byihariye ubuso bunini bw’ibihingwa byahujweho ubutaka.


text:
Mu myaka y’ubuto bwanjye nabonaga kandi numvaga ibihangano by’Abanyarwanda baba ababaga mu gihugu n’abandi bari barameneshejwe kuri gakondo yabo mu myaka ya 1959 n’indi yakurikiye.
Nakurikiraga ibihangano bimwe cyane cyane indirimbo zabaga zuje ubuhanga haba mu kuzishyira mu majwi ndetse n’ibicurangisho byabaga biziherekeje byose byari nta makemwa ariko ibyo ntibikuraho ko hari abahanzi bamwe bateshukaga bakaba bahanga ibyangiza sosiyete nka bamwe bifashishijwe gukora ubukangurambaga mu kwica abatutsi mu 1994.
Ibihangano byinshi kugeza ku bugeni na byo nabonaga ari byiza kugeza ku bantu bajyaga badushushanyiriza inkuru zo mu bitabo by’Ikinyarwanda twasomaga byose byaguteraga ubwuzu bwo gushaka gusoma ngo umenye ikirimo.
Ndumva bamwe bashobora kuba bibuka inkuru za Bakame na Mapyisi, Petero Nzukira na Joriji Baneti, Ngunda kugeza ku migani y’abana b’udushwiriri.
Sinema ntabwo twari twagasobanukirwa ibyayo ariko twarebaga filime z’ahandi iyo za Amerika, u Buhindi n’u Burayi ukazumva kandi utazi Icyongereza cyangwa Igihindi.
Wasangaga kenshi mu gihe cy’akaruhuko tuzisobanurirana byacitse dore ko hari ahantu henshi mu dusantere cyane cyane mu mijyi bazerekanaga aho twabaga twirebera filime nk’i Nyamirambo ahantu mu nzu runaka twirira bajiya, irindazi, amagi cyangwa ubunyobwa. Ibi bituma nibaza impamvu filime nyinshi z’Ikinyarwanda dukora umuntu atapfa kuyimenya ari umunyamahanga atabonye ibisobanuro (subtitles) ariko byose ikibazo ubanza ari cyo nshaka gukomozaho.
Tugarutse gato ku mateka yacu ubwo Jenoside yakorewe Abatutsi mu 1994 yabaga, ibintu byose byari byarasenyutse ari ugutangira bundi bushya bisobanuye ko n’ubuhanzi na bwo bwahuye n’ikibazo nk’izindi nzego zose cyane ko hari abahanzi bamwe bari bakomeye bishwe muri abandi bijandika mu bwicanyi abandi barahunga, bityo abakabaye urumuri rw’ababyiruka barabura.
Isesengura nakoze nasanze Abanyarwanda bazi kwishakira ibisubizo kuko hamwe n’ibyo byago byose igihugu cyanyuzemo Leta y’Ubumwe bw’Abanyarwanda iyobowe na Nyakubahwa Perezida Kagame Paul, bakoze ibishoboka byose habaho kugenda bubaka inzego z’ubuzima bw’igihugu kandi byakorwaga uko buri mwaka utashye ukabona ko hari inzego z’ubukungu bw’igihugu zigenda zubakwa zigakomera ari na byo byatumye u Rwanda rutangira kuba igihugu cyihagazeho mu karere, ku mugabane no ku isi muri rusange.
Vuba aha nagiye nkurikirana ibirimo gukorwa nsanga icyiciro cy’ubuhanzi ubu kigezweho muri zimwe mu nzego z’ubukungu zigomba gushyirwamo imbaraga.
Iki ni igihe cyiza rero ku bahanzi mu nzego zitandukanye gufatirana uwo mujyo bakabyaza umusaruro ayo mahirwe atangiye kuboneka. Kimwe mu byo bagomba kumva vuba kandi bagakora neza ni ukwishyira hamwe binyuze mu mahuriro yabo dore ko biri amahire ashyigikiwe na Leta.
Ikindi bagomba kwitaho ni ukuba abahanzi bahangira ibinyejana n’ibinyagihumbi, aha nkaba nshaka kuvuga ko bagomba kujya mu nganzo bagahanga ibyubaka sosiyete n’isi barimo kuko umuhanga umwe yaravuze ati “iyo isi iza kuba paradizo ubuhanzi ntibwari kubaho’’, bwabayeho kugira ngo buze bufashe abantu kubona urumuri ni yo mpamvu abamamaye muri urwo rwego babita inyenyeri (stars).
Mbona abahanzi bamwe birirwa bamaganwa n’ibihangano byabo ariko burya umuhanzi yakagombye kwibaza iki kibazo, “ndimo gukora igihangano kimurikira isi kuva mu kibi ikajya mu gukora icyiza ko ari cyo ubuhanzi bumaze kandi buvuze?’’
Iyo ushushanya, ugakora filime, ukandika ibitabo, amakinamico, indirimbo, ibisigo n’imivugo, ubutumwa burimo ni urumuri ku kibazo runaka cyugarije umuryango, sosiyete cyangwa isi muri rusange? Ni yo mpamvu hari abahanzi bahanga bagahanguka ntibazibukwe ukundi kuko ibihangano byabo ntacyo byamariye isi. Ni nde wakwibagirwa Bob Mariley, Lucky Dube n’abandi nk’abo muri muzika ? Wakwibagirwa Charlin Chapplin muri Sinema y’urwenya rwigisha yakoraga cyangwa umunyafurika Ousmane Sembene? Hari n’abandi bandikaga ibitabo, ibisigo, amakinamico, ubukorikori n’ubugeni na n’ubu basize umurage mu isi.
Ikindi nyamukuru nshaka kugarukaho mu byo abahanzi bakora ubundi bagasaba amaboko muri rwa rwego rwo kwishakira ibisubizo ni uguhuza imbaraga, ibitekerezo n’ubushobozi buke bafite bagatangiza ikigega kibafasha mu iterambere ryabo noneho nk’uko bisanzwe Leta yacu ikabona aho ihera na yo iduha amaboko cyane ko Leta n’ubundi ni abaturage bamwe muri bo bakaba abahanzi.
Tugarutse kuri Leta yacu ihora ireba icyagirira neza Abanyarwanda, ni byiza ko tubanza gushima burya umwana udashima bamwita ingayi kandi bigora umubyeyi kumwongera.
Kuba hari inzego z’abahanzi ni byiza, kuba abahanzi bahanga ni byiza ariko hakenewe uburyo bufasha abahanzi guhanga ibihangano byuje ireme n’ubuhanga mu ngeri zose. Filime nziza ikenera ubushobozi burimo n’amafaranga, indirimbo nziza cyangwa ubugeni runaka byose bikenera uburyo kenshi bushingiye ku mafaranga.
Kuri iyi ngingo y’ikigega cy’ubuhanzi, abahanzi na Leta bafatanya bakaba bashaka n’abandi bafatanyabikorwa mu by’ubuhanzi n’umuco ariko hari ahandi bashyira imbaraga cyane cyane ku bikorwa by’ubucuruzi bikorerwa mu gihugu cyangwa bije kuhakorera kubanza kumvikana na byo uburyo mu nyungu babona cyangwa mu buryo bw’imisoro itangwa n’ibyo bigo hajya havamo ijanisha runaka rikajya mu kigega cy’ubuhanzi.
Tuvuge nka sosiyete z’itumanaho nka MTN na Airtel-Tigo zikaba zifitanye na Leta bene ayo masezerano cyane ko abahanzi ni bamwe mu bakoresha itumanaho ry’ibyo bigo yaba mu gihe bamamaza ibikorwa byabo ku mbuga nkoranyambaga bagomba kuba baguze bundles za internet na unite zo guhamagara bityo iterambere ry’abahanzi ni ryo ry’ibyo bigo.
Hakwiye gutegurwa uburyo radio, televiziyoamahoteli, utubari na restaurant bigira icyo bishyira muri icyo kigega ku byo basora cyangwa bunguka kuko na bo bakoresha ibihangano by’abahanzi mu buryo buzwi cyangwa butazwi.
Iki kigega mu gihe cyaba kiriho cyajya gifasha abahanzi kwiteza imbere ndetse no kuba abishingizi babo mu bigega runaka bindi cyangwa ibigo by’imari runaka cyane ko benshi mu bahanzi baba bakizamuka nta ngwate y’imitungo bafite.
Mu gihe ubuhanzi bwashyirwamo imbaraga bugakorwa neza nta kabuza iki kiciro cyaba mugabwambere ku bijyanye n’umusaruro mbumbe w’igihugu na ryo ryaba irindi buye ry’agaciro twungutse. Umunyarwanda ni we wagize ati “Akeza karigura’’, bityo n’amasoko yaboneka.
Reka nsayuke nsaba abahanzi bagenzi banjye b’Abanyarwanda aho bari hose ku isi, kuba urumuri rumurika amahoro, ubumwe n’iterambere.
Duharanire kuba abahanzi babereye u Rwanda, Afurika n’Isi muri rusange.
Igitekerezo cya Kwezi Jean


text:
Imana irajwe inshinga n’ubugingo bwacu kurenza imibiri
Yobu 2:6
Uwiteka abwira Satani ati “Dore ari mu maboko yawe, keretse ubugingo bwe gusa ube ari bwo wirinda.”
Aya Ni amateka ya Yobu wasabwe na Satani ku Mana kugira ngo amugerageze kuko yibwiraga ko yubaha Imana kuko afite byose byiza nyamara asanga Atari ko biri.
Uyu Yobu yari atunze byinshi byose Imana yemera ko bigendera rimwe ariko ikomera k’ umugingo bwe.
✍ubugingo bwacu kuko aribwo buzabona Imana ntiyaburekura iyo tutabishatse ahubwo ikomeza kuburindisha Umwuka wayo ngo budahungabana.
🙏Dusīga umubiri tukawukesha rwose ugasa neza ariko biba byiza iyo n’ ubugingo bwacu bubonye Ibyiza byose bikwiriye kugira ngo nabwo bubyibuhe.
✍Agaciro k’ Inzu ( ibiyubatse ) ntibyatuma irindwa ahubwo ibibikwamo biyihesha kurindwa cyane ndetse ikitabwaho cyane. uko umuntu yita ku nzu abitsemo iby’ Agaciro, ninako Imana itazabura kuduha ibidukwiriye byose kuko iy’ Imibiri ibitsemo ubutunzi bukomeye Imana yaronse ubwo yamenaga amaraso yayo ku musaraba.
Wowe yizere gusa
IMANA IBAHE UMUGISHA


text:
Nubwo abemeramana mu nzira ya gikirisitu bavuga ko umuntu avukana icyaha cy’inkomoko dukizwa nuko twakiriye Yesu Kristo , ariko kandi narasesenguye nsanga ubusanzwe umuntu aho avukiye mu muryango, igihugu cyangwa umugabane bimugira uwo ari we biturutse ku kuba yarahuye n’ibimuhindura uku cyangwa.
Umutimanama we ushobora kuganza ibyiyumviro n’imikorere y’abo abamo n’aho aba, aribyo bita kwivukira hakabaho n’abakora neza neza nkabo basanze batagize icyo bahindura. Niyo mpamvu ushobora kuba ubana n’abakora ibikorwa bibi kuko wivukiye ufite umutimanama w’ubumuntu, ukabaganza ahubwo ukaba wabahindura, waba wararezwe neza ugaharanira ko icyiza kiganza ikibi.
Nafashe umwanya ntekereza kuri gakondo yacu u Rwanda turimo none, nsubiza amaso inyuma aho nashoboraga kugeza imitekerereze no gusesengura kwanjye nshingiye ku mateka nzi, yaba ayo nasomye mu bitabo cyangwa numvanye abakuru. Nasanze u Rwanda ari igihugu cyabayeho ariko kandi cyanyuze mu bikomeye byasize ibikomere nibura uhereye mu 1959 ubwo bamwe mu Banyarwanda bameneshwaga, abandi bakicwa. Igikomere u Rwanda rwagize vuba aha mu myaka 27 ishize gishingiye kuri Jenoside yakorewe abatutsi mu 1994 aho abasaga miliyoni bishwe bazira gusa uko bavutse.
Nyuma y’aho abandi Banyarwanda baba abataragize uruhare ruziguye muri jenoside ndetse n’abarugize, umubare munini wabo werekeje ubuhungiro . Mu buhungiro kuko atari ahantu heza uko biri kose abagiyeyo nabo bagize ibibazo buri wese ku giti cye.
Mu myaka yakurikiye 1996, Leta y’ubumwe bw’Abanyarwanda yafashe ingamba zo kujya gucyura izo mpunzi nyinshi zari muri Zaïre ariyo Repubulika Iharanira Demukarasi ya Congo y’ubu, bamwe barataha abandi bakomeza bajya mu mashyamba y’icyo gihugu kugeza ubwo bamwe bisanze mu bindi bihugu biri kure y’u Rwanda.
Abarokotse jenoside yakorewe abatutsi bari bafite ibikomere bikomeye ku mutima no ku mubiri, ku buryo hari hakenewe ihumure kuri bo, gusa nashimye cyane ukuntu bitwaye nyuma y’ibyago bikomeye bagize. Mu gihe muri rusange Abanyarwanda bariho barwana no kuzanzamuka, mu 1998 ibitero by’abacengezi nabyo byari bimeze nabi, byangiza byinshi bisiga n’ibindi bikomere.
Hamwe n’ibyo byose rero haracyari kare kuba u Rwanda rwakira ibikomere nk’ibyo mu myaka 27 gusa. Leta y’Ubumwe bw’Abanyarwanda, yaharaniye gusana ibyangiritse harimo ubumwe, amahoro, umutekano n’iterambere kandi nubwo bitari byoroshye byinshi byagezweho mu buryo bufatika bugaragarira buri wese.
Narasesenguye nsaga kuyobora u Rwanda rwahuye n’amakuba nk’ayo tuzi bitoroshye ariyo mpamvu nshimira Nyakubahwa Perezida Paul Kagame waharaniye ko Abanyarwanda babana amahoro bakiteza imbere bikaba byaragezweho kabone nubwo wenda haba hari bimwe byo kunoza kuko kubaka ni urugendo cyane cyane ku gihugu cyari cyarasenyutse mu nguni zose z’ubuzima.
Hamwe n’amateka n’ibibazo twanyuzemo numva buri wese yakwirinda gufata umubabaro yagize agashaka kuwuhindura urwitwazo n’inyundo asenyesha inyungu rusange zaho turi naho tugana heza. Numva byaba byiza guharanira ko abana bavutse nyuma ya jenoside yakorewe abatutsi n’ibindi binyejana bizakurikira twabasigira umurage w’u Rwanda ruzira urwango,ruteye imbere kandi rutekanye.
Bimaze iki kuzura ibitekerezo bishaje byateza amacakubiri mu Banyarwanda mu gihe twariho duhanganye no kunga ubumwe no kubaka igihugu cyiza? Numva twagakwiriye gutanga.
Umusanzu w’ibitekerezo kuri gahunda zitandukanye zo kubaka igihugu no kwiteza imbere byose, bigakorwa mu bwubahane twirinda gukomeretsa no gusenya ibyagezweho tuzirikana ko kubaka bihenda.
Byaba byiza Abanyarwanda twimakaje umuco w’urukundo n’ubupfura tugaharanira ubumwe bwacu byose tubikora kubw’ineza y’abavuka n’abazavuka bakazasanga twarabateguriye neza. Numva atari byiza gukomeretsa imitima igihungabanye twitwaje ikibuga cyiswe icya politiki cyane ko nasesenguye ngasanga n’iri jambo bamwe barikoresha rimwe na rimwe nabi kuko bagarukira hafi mu bunini bwaryo abandi bakaritinya kubera inyito y’isura ryahawe.
Buri wese ni umunyapolitiki bitewe n’intego aharanira kugeraho.Umuhinzi-mworozi afite wenda politiki y’uko azorora, agahinga akihaza nyuma agasagurira amasoko. Umunyeshuri mwiza wasanga afite politiki ngari yo kwiga akaminuza akavumbura ibyateza u Rwanda imbere. Umucuruzi ashyiraho politiki y’ukuntu azatanga serivisi nziza ku baguzi agaharanira gutanga imisoro ku gihe bikaba imbarutso yo guteza imbere igihugu. Umuyobozi mwiza ashyiraho politiki yo kuyobora neza abo ashinzwe akabageza ku iterambere bifuza.
Umuryango umuntu avukamo nawo burya uba ufite politiki ngari y’iterambere ryawo. Abantu twese turi abanyapolitiki ahubwo dutandukanira mu bikorwa gusa bishamikiye kuri iyo mirongo migari buri wese aba anyuramo kugira ngo agere ku ntego ye.
Ku ngingo y’imitekerereze n’imigirire ni byiza ko mu gihe habaye ikibazo runaka bitajya biba icyita rusange. Ibi ndabivugira ko nasesenguye ngasanga hari abakora amakosa mu kazi kabo bikaba rusange kandi tubizi neza ko umuntu ashobora gutana mu nshingano ku giti cye. Ni kimwe no mu muryango hatabura inkonkobotsi ikora amakosa ariko ibyo ntibikwiriye kwitirirwa uwo muryango wose, icyaha cyangwa ikosa ni gatozi ku muntu ku giti cye.
Banyarwanda bene wacu aho muri hose mba numva dukwiriye kuba abasirimu mu mitekerereze n’imigirire tukamenya gutandukanya ibihe. Twunge ubumwe twese tureke kujya twimena inda, turusheho kuba ibihangange mu ruhando mpuzamahanga. Natwe erega twahiga u Bushinwa,u Burusiya, Amerika n’ibindi bihugu by’i Burayi twubahira ubuhangange, burya nabo babanje guharanira ubumwe bwabo.
Dukomere ndabona u Rwanda rumurika icyizere.
Igitekerezo cya KWEZI Jean


text:
Nk’uko bisanzwe abasomyi ba YEGOB bakomeje kwifashisha imbuga nkoranyambaga badusaba ko twabafasha kugisha inama abadukurikira,gusa burya ibibazo birushanya uburemere ndetse ibibabaza birushanya kuryana,rimwe na rimwe hari ubwo ubona ntakigutesha umutwe,udahangayika,ntakigeragezo uhura nacyo ukagira ngo n’uko uzi gusenga cyangwa ,nyamara burya hari ubwo isaha iba itaragera,kuko iyo ije iyo wakwenaga abandi nawe urakwenwa kakahava,ngaho tega amatwi Sandra watugishije inama.
Sandra ati” mu mbabarire niyite Sandra kugira mbasha kubagezaho ibyambayeho,kabine n’ubwo atariko nitwa koko,mfite imyaka 20,narize ndetse na n’ubu ndacyiga n’ubwo mbona noneho bitangiye kungora,kera  mfite imyak nka 14 nabonaga abakobwa babyariye iwabo ngaseka inkwenene nkayiha umunwa ndetse niyo ntabivugaga ku mutima numvaga mbaneguye gusa ibi ahari nabiterwaga n’ubwana niba atari byabindi ngo utaranigwa agaramye agira ngo ijuru rimuri hafi.
Naje kwegera hejuru ho gato maze ngize imyaka 17 nagiye kwiga muri Secondaire ari naho nahuye n’umutype turakundana,mbese ntababeshye twakundanye niga mu mwaka wa 1,twarakundanye pe,nsinatekerezaga ibyo kuryamana nawe ndetse niyo nabaga ndi kumwe n’abandi bavuga uburyo abasore bakundana babashimisha natangiraga gutekereza ko uwo dukundana yitonda cyangwa afite uburwayi cyangwa na none ari uburaya bw’abo bakobwa.
Nsinatekereje ko yabanje kugenza makeya ngo azagere kucyo ashaka,narintarakorwaho n’umusore,umunsi umwe yansabye kujya ku musura i wabo twari mu biruhuko maze mfata inzira njyayo ngezeyo nsanga niwe uri uiwabo wenyine,uyu ni nawo munsi yanyeretse uwo ariwe koko,nabanje kumwikoma no kumukubitira kure nk’uko abandi bakobwa benshi babigira,yagabanyije umuvuduko yarafite ariko ntiyigeze areka intego yarafite yo kunsambanya uwo munsi.
Nibyo koko byarangiye ankozeho uko ashaka ndetse aramfatisha kugeza mwifuje maze ankoresha ibyo natinyaga,nsingiye kuvuga ko biryoha ahubwo nshaka kukubwira icyavuyemo,nahakuye inda,maze ngerageza kuyikuramo ariko umutima urananira ahubwo najya ntekereza uko ngiye kuba umugore mfite imyaka 18 nkarira,natangiye kubona inzozi zanjye ziyotse maze inda iba itangiye kugaragarira buri wese.
Iwacu nababwiye uko byagenze ariko kuko uwari wanteye iyo nda yari muto mbese twaranganaga,ntacyo bari kubikoraho cyane ko atari yamfashe kungufu mbega nababwiye ko twakundanaga kuko njye naramukundaga ariko wenda siko kuriwe byari bimeze,umu type  amaze kumenya ko ntwite yahise anyicaho,urumva nanjye ishuli nararihagaritse,iwacu banyitagaho ndetse kugeza igihe mbyariye.
Maze kubyara ibintu byarahindutse,iwacu ntamuntu n’umwe ukinyereka ko anyitayeho nka mbere imyaka ibaye 2 ,Papa ntakimbaza ibyo nkeneye ,mama nawe mbona yarahindutse ku buryo n’umwana wanjye amuterura yishisha,nibyo nakoze amahano kandi nasabye imbabazi,uyu mwaka nasubiye ku ishuli,ariko mfite ikibazo gikomeye kuko ni mu rugo babinsabye ariko ntangazwa no kubona barahindutse,mama we ubu yishisha no gufata umwana wanjye ,uwanteye inda nsinkimutekereza kuko atanakiba hafi aha ariko kandi ntanicyo ubu yamarira kuko numva ndakwiye kumwiyambaza mbese ibyanjye nawe byararangiye.
Mu byukuri munyumve neza,ubu ntawe nabwira ngo nkeneye iki,kuko mbona bandebana isesemi,hari ubwo niherera nkarira,ndetse mperutse kubaza icyabaye maze bancira mu maso ngo nabakururiye ishyano gusa,nsinashaka kuko ntamugabo numva nshaka cyane ko igihe kitaragera kabone nubwo nabyaye,gusa na none nabuze uko nifata i wacu ,nyamara disi ninjye mwana wenyine mu rugo bafite ariko nsinzi impamvu na ntoya,bamfashe batya,nagerageje no kubaza mama ariko mbona yaranzinuswe,n’ukuri namubwiye ko ntakindi kibi nteze nzakora ko ibyo nakoze mbizi kandi bihagije mwibutsa ko ibyaye ikiboze icyonsa ariko agerekaho ku ntwamwa.
Nabuze aho nishyira nabuze uwo nabwira ibibazo mfite kuko nkeka ko bose batambonamo umukobwa wabyariye iwabo ahubwo banambonamo umusambanyi,nukuri ndababaye mumbwire namwe “


text:
Stress akenshi ifatwa na benshi nk’ibintu bibaho mu buzima busanzwe bwa buri munsi, ariko uko igenda ikura niko ibyara indwara ikomeye cyane izwi nka stress ikabije.Kumenya gutandukanya ibimenyetso n’ibiranga indwara hakiri kare, bifasha kwirinda ko indwara yagera kure.
Niwibonaho ibi bimenyetso uzamenye ko stress yakubanye nyinshi urebe icyo wakora:
1.Gusinzira nabi cyangwa kubura ibitotsi
Iyo ufite stess ikabije, ubwonko buba bufite ibitekerezo byinshi. Ubwonko buhita butangira gukora cyane bityo igihe ubwonko buruhuka kikagabanuka, bikaba byatera ibibazo mu gusinzira bihagije, bityo ibibazo biterwa no kudasinzira neza bigatangira kukwibasira.
2.Impinduka mu gifu
Mu gihe ugize ubwoba cg hari ikintu gishimishije kikubayeho, ukunze kumva mu gifu hari ibintu bigendamo cg bivuga (butterflies). Gusa kandi ni na kimwe mu bimenyetso bikomeye byerekana ko ufite stress ikabije. Ubushakashatsi bwakozwe n’ishuri rya Harvard Medical School, bwagaragaje ko iyo urwaye indwara zo mu rwungano ngogozi, nko kwituma impatwe, aside nyinshi mu gifu, cg izindi ndwara z’amara (irritable bowel syndrome), ibimenyetso by’izi ndwara biriyongera ku buryo bukabije mu gihe ufite stress.
3.Kwiyongera ibiro
Urugero ruri hejuru rw’imisemburo ya stress rutera umubiri kubika ibinure cyane, utitaye ko ubyibushye cg unanutse. Abantu benshi igihe bafite stress ikabije bakunze kurya cyane, bityo umubiri ntukoreshe imbaraga ahubwo ukazibika gusa.
Niba udashaka kongera ibiro mu buryo bwihuse, irinde ubuzima burimo stress.
4.Kwikanya kw’imikaya
Imisemburo ikorwa mu gihe cya stress usibye kuzamura umuvuduko w’amaraso no kongera inshuro umutima utera ku munota, itera imikaya yawe kwikanya cg gukomera ku buryo bitoroha kuyinyeganyeza. Ibi kandi biba mu gihe ufite ubwoba.
Uburibwe butandukanye bw’imikaya butewe no kwicara cg guhagaraga nabi bukaba bwatera ibibazo bimwe na bimwe nko kuribwa umugongo, mu ngingo cg kubabara ahandi hatandukanye mu gihe ufite stress ikabije.
5.Gutakaza Imisatsi
Stress ikabije itera imisemburo yitwa androgens (imisemburo y’igitsina) gukorwa. Iyi misemburo ishobora guhindura uburyo udusabo tw’imisatsi tumeze, bikaba byatera gucika imisatsi muri icyo gihe. Ibi bishobora no gukomeza kuba nyuma y’amezi 3 na 6 uhuye n’ikigutera stress ikabije.
6.Kwibagirwa Cyane
Niba utangiye kuzajya wibagirwa cyane, tumwe mu tuntu twari dusanzwe mu byo ukora buri munsi yaba mu kazi cg mu buzima busanzwe, ntakabuza ufite stress. Cortisol ni umusemburo wa stress, urekurwa mu gihe ufite stress ikabije, ubuza hippocampus (aka ni agace k’ubwonko gatuma wibuka ibintu bya vuba) ubushobozi bwo kwibuka ibintu.
Uburyo bwo kubikosora, ni uko ushaka ikigutera stress ukagikuraho nuko ubushobozi bwo kwibuka bukagaruka.
7.Uduheri twa hato n’ahato mu maso
Stress ikabije yibasira muri rusange umubiri wose, uruhu ntirusigara. Iyo ufite ibipimo biri hejuru by’umusemburo wa androgens bishobora gutera uruhu gutangira kuzana uduheri cyane cyane mu isura. Ikindi kandi mu gihe ufite stress, ubushobozi bw’umubiri bwo kwisana buragabanuka, bityo ibyo biheri bikaba byagumaho igihe kinini kugeza igihe ikigutera stress kivuyeho.


text:
Kugira ibicece cyangwa se ibinure byo ku nda bikunda kubangamira abantu benshi. Kuba umuntu afite ibinure byinshi ku nda bimutera ipfunwe no kutisanzura igihe ari mu bandi. Kugira umubyibuho ukabije ku nda kandi bibangamira abashakanye mu gikorwa cyo guhuza urugwiro (imibonano mpuzabitsina). Ni kenshi umuntu aba yaragerageje kurwanya ibyo binure bikanga, aha rero tugiye kubabwira icyayi wakoresha kigatwika ibyo binure nawe ukajya kuri taille wifuza.Iki cyayi cyitwa “Slimming Herb”
Mu gushaka kumenya byinshi kuri iki cyayi, twegereye inzobere mu kuvurisha imiti gakondo itandukanye cyane cyane imiti gakondo ikorerwa ku mugabane w’Aziya nko muri Taiwan,China,Japan,…adusobanurira ko icyayi cya “Slimming Herb” gifasha abantu mu kugabanya umubyibuho. Gikoreshwa n’abantu bafite umubyibuho ukabije kikabafasha kuwugabanya, kugabanya ibinure byo ku nda(ibicece), bigatuma ugira ibiro wifuza. Akomeza avuga ko iki cyayi gikoze ijana ku ijana mu bimera kandi kikaba kizewe, ndetse ko abamaze kugikoresha cyabafashije ubu bakaba baratandukanye n’umubyibuho ukabije.
Iki cyayi gikoreshwa n’umuntu uwo ari we wese ushaka kugabanya ibiro ukuyemo abantu batwite n’abagore bonsa. Kigizwe na Tea bags 50. Ku munsi biba bihagije ko unywa Tea bags ebyiri, imwe mu gitondo indi nimugoroba kandi bakinywa mu mazi akonje.
Avuga ku gihe bitwara ngo umuntu abe yatangiye kubona impinduka.
Yagize ati : "Nyuma y’icyumweru uba utangiye kubona impinduka. Slimming Herb iyo uyikoresheje neza, ushobora gutakaza hagati y’ibiro 3 kugeza ku biro 8 mu gihe cy’iminsi 20 umara ufata iki cyayi. Iyo ukoresha ubundi buryo nko gukora imyitozo ngororamubiri, kunywa amazi, gusinzira mu gihe gikwiriye no kurya neza ukabifatanya na Slimming Herb utakaza ibiro byinshi kurushaho.”
N’ubwo iyi gahunda yo kugabanya ibicece ku nda no kugabanya umubyibuho ukabije ngo ikunda kwitabirwa n’abagore, inzobere ivuga ko atari bo gusa yagenewe kuko n’abagabo bakoresha iki cyayi kikabafasha gutakaza ibiro batifuza.
Kubafite ibicece ku nda cyangwa umubyibuho ukabije bashaka iki cyayi, wabaza byinshi iyi nzobere kuri numero 0788698813 / 0785031649
REBA VIDEO HANO


text: Nuko umwe mu Bafarizayi, atumira Yezu ngo basangire; yinjira iwe, ajya ku meza. Maze haza umugore wari ihabara mu mugi. Yari yamenye ko Yezu ari ku meza, mu nzu y’uwo Mufarizayi, aza afite urweso rurimo umubavu. Nuko aturuka inyuma ya Yezu, yunama ku birenge bye arira. Amarira atonyangira ku birenge bya Yezu, abihanaguza imisatsi ye, agumya kubisoma, anabisiga umubavu. Umufarizayi wari wamutumiye, ngo abibone, aribwira ati «Uyu muntu, iyo aba umuhanuzi koko, aba yamenye uyu mugore umukora uwo ari we, n’icyo ari cyo: ko ari umunyabyaha.» Yezu araterura, aramubwira ati «Simoni, mfite icyo nkubwira.» Undi aravuga ati «Mbwira, Mwigisha.» Yezu ati «Umuntu yari afite abantu babiri bamurimo umwenda; umwe yari amurimo amadenari magana atanu, undi mirongo itanu. Babuze icyo bishyura, abarekera uwo mwenda. Muri abo bombi, ni uwuhe uzarusha undi kumukunda?» Simoni arasubiza ati «Ndasanga ari uwarekewe umwenda munini.» Yezu aramubwira ati «Ushubije neza.» Nuko ahindukirira wa mugore, abwira Simoni ati «Urabona uyu mugore? Ninjiye mu nzu yawe, ntiwansuka amazi ku birenge; naho we, yuhagije ibirenge byanjye amarira ye, maze abihanaguza imisatsi ye. Ntiwampobeye unsoma; naho we, kuva aho yinjiriye mu nzu, ntiyahwemye kunsoma ibirenge. Ntiwansize amavuta ahumura mu mutwe; naho we, yansize umubavu ku birenge. Ni cyo gitumye nkubwira nti: ibyaha bye byose uko bingana arabibabariwe, kubera urukundo rwe rwinshi. Naho ubabariwe bike, akunda buke.» Nuko Yezu abwira uwo mugore ati «Ibyaha byawe birakijijwe.» Abari kumwe na we ku meza batangira kwibaza bati «Uyu ni muntu ki ugeza n’aho gukiza ibyaha?» Nuko Yezu abwira wa mugore ati «Ukwemera kwawe kuragukijije; genda amahoro.»


text:
IGITABO CY’ABALEWI
Iki gitabo nicyo tegeko rigenga abatambyi, kubw’ishyanga ryose rya Isiraeli kugirango babe ishyanga ryera. Iryo zina ryacyo rituruka kwihame yuko abatambyi bagombaga kuva mu muryango wa Lewi, ijambo kwera riboneka inshuro 87, kwezwa rikaboneka inshuro 45. rigaragaza Imana yera yabonetse iruta izindi zose zo mwisi.
Iki gitabo kitubwira ibitambo binyuranye abantu bagombanga kuzana ku Mana (1-7), abatambyi (8-10) kwera kwa buri munsi, (11-22) imigenzo itandukanye (23) nuko bazitwara mu Gihugu Imana yari kuzaha Isiraeli (24-27) ibitambo byatambwaga buri munsi, umwaka ku wundi, bibibutsa ko ibyaha bituma Imana ikura ubwiza bwayo hagati y’abantu bayo, kandi bikaganisha ku rupfu. Ibyo bitambo kandi byashushanyaga Kristo wari kuzaza, ari we wapfiriye ibyaha byacu, (1Abakorinto 15:3)
Ariko iki gitabo ntikibereyeho imigenzo y’amadini, gitanga amategeko atugenga ya buri munsi, nko kumenya ibyo dukwiye kurya, nibyo tudakwiye kurya, itegeko rigenga isuku, Imana ibikorera kwisezerano yuko Isirael ni bitondera ibyo yategetse izabarinda indwara (Kuva15:26; 23:25) Yarabikoze atari kubufindo ahubwo ikoresheje itegeko karemano tuzi kandi dusobanukiwe, kumvira kwabo kwari gutuma Imana ibeza kandi ikabarobanurira kuyikorera, ari nabyo kwera bisobanura.


text:
KUREBA MW’ISEZERANO RYA KERA—UBUHANUZI
Nubwo abantu bajya bakira ijambo riturutse ku Mana, bajya barica kuruhande. Kuvuga gutyo gukunda kunenga, ahubwo nukugaragaza kamere y’umuntu ku cyaha, muri urwo rwego, tuba dukeneye umuntu wo kuduhamagarira kugaruka mu busabane n’Imana. Uyu niwo mwanya abahanuzi ba Isirael bari bafite, Imana yari yaratanze uburyo bwo gutamba ibitambo nk’inzira yo kuramya Imana no gukura abantu mukato k’ibyaha.
Ariko hari igihe Isiraeli yasigaranye imigenzo gusa, aho ibyo bitambo byasimbuye ukumvira no kubaha Imana. Icyo gihe abahanuzi bashoboraga kugaragaza ko Imana itabishyigikiye nagato. (Yesaya1:11-16), Yeremiya7:21-26, Hoseya 6:6, Amosi 5:25, Mika6:6-8) Icyo bashaka kuvuga nuko Imana itashakaga imigenzo ahubwo ishaka kumvira no gukiranuka.
Hari ho amagambo atatu asobanura “umuhanuzi” irya mbere rigaragaza ko hari umuntu wahamagawe n’Imana, ikaba yaramuhaye kuyivugira. Ubuhanuzi s’ubutumire bwo gukorana n’Imana, ahubwo n’inshingano yo kuvugira Imana (2Petero 1:21) Ayandi magambo abiri asigaye asemurwa nka “bamenya” bivuga ko Imana ihamagara umuntu ikamuha ubushobozi bwo kureba ibintu muburyo bwo mu mwuka, abandi batabona. Umuhamagaro wo gukora ushobora kuza muburyo butandukanye.
Kubwa Yesaya byari ukubona iyerekwa murusengero (6:1-13) bamwe nka Yeremiya na Yonah, bakiriye umuhamagaro w’Imana. Kuri Hosea umuhamagaro waciye mugushaka- urushako rugaragaza umubano w’Imana na Isirael. Abahanuzi bavuga bati “ijambo ry’Imana ryanjeho” ariko uburyo ryaje biba ari ubwiru. Ukuri nuko ijambo riza ririmo amategeko ya Mose, kandi ubutumwa bw’abahanuzi buba burimo ibisa n’ibyundi biduhamiriza ko, koko ryari ijambo ry’Imana.
Rimwe na rimwe abantu bitiranya “umuhanuzi” nu “umuraguza mutwe”. Ntabwo bias, ahubwo umuhanuzi yari umuntu ufite ubusabane n’Imana bwa hafi, washoboraga gusobanura ibyashize, akagaragaza n’ibiriho, yabaga azi ibihe aho bigana, ayobowe n’umwami udukunda, ukiranuka, Imana ikomeye. Kandi iyo umuhanuzi yavugaga ibizaza,ntiyabaga ashaka kunezeza abantu, ahubwo kwari ukugirango abantu bihane, urugero Yohana umubatiza, umuhanuzi wa nyuma, yahamagaye abantu ngo bihane kuko ubwami bw’Imana buri hafi (Matayo 3:2) uruanza rw’Imana ruzaza rucirwa ababi, no kugororerwa kw’abeza kugomba kudutera umwete wo kumvira Imana.
Intego ni nyinshi zigaragara mu buhanuzi, babonye Imana nk’umutegetsi mu bihe byose, kugeza aho bashushanya ingoma zigihe cyabo nka “ibikoresho” muntoki z’Imana (Yesaya 10:5-15) kubera ubumana bwe, icy’ibanze umuntu akeneye n’ukuba mu bumwe n’Imana. Ubwo bumwe nurufatiro rwa ngombwa ku buzima bwiza, umuryango ukomeye, abahanuzi batangaga ubutumwa burimo, urubanza ndetse n’ibyiringiro, biganisha igihe cya mesiya kizaza. Ariko Yesu yavuze ko amagambo yabahanuzi niwe yavugaga (Luka 24:27) Yohana 5:39) no kubwiriza ubutumwa bwiza (Luka 24:44-48.


text:
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa kane, taliki ya 23, Ukwezi kwa gatanu, turasoma muri Yeremiya 11.1-23
1. Ijambo ry’Uwiteka ryaje kuri Yeremiya riti
2. “Nimwumve amagambo y’iri sezerano, kandi ubwire ab’i Buyuda n’abatuye i Yerusalemu uti:
3 .Uku ni ko Uwiteka Imana ya Isirayeli ivuga iti ‘Havumwe umuntu utumvira amagambo y’iri sezerano,
4. iryo nategetse ba sogokuruza wa munsi nabazanaga mbavanye mu gihugu cya Egiputa, mu itanura ry’ibyuma nti: Nimwumvire ijwi ryanjye n’amategeko yanjye, muyakomeze yose nk’uko nayabategetse. Ubwo ni bwo muzaba abantu banjye, nanjye nkaba Imana yanyu,
5kugira ngo nsohoze indahiro narahiye ba sogokuruza yo kubaha igihugu cy’amata n’ubuki nk’uko biri n’uyu munsi.’ ” Nuko ndamusubiza nti “Birakabaho, Nyagasani.”
6. Maze Uwiteka arambwira ati “Amamaza aya magambo yose mu midugudu y’u Buyuda no mu nzira z’i Yerusalemu uti ‘Nimwumve amagambo y’iri sezerano muyasohoze,
7. kuko nihanangirije ba sogokuruza cyane uhereye wa munsi nabavanaga mu gihugu cya Egiputa ukageza none, nkabyuka kare mbihanangiriza nti: Nimwumvire ijwi ryanjye.’
8. Nyamara ntibarakumvira haba no gutega amatwi, ahubwo umuntu wese yayobejwe n’umutima we mubi unangiye. Ni cyo cyatumye mbarangirizaho amagambo yose y’iri sezerano, ayo nari nabategetse gukora ariko ntibayakora.”
9. Maze Uwiteka arambwira ati “Mu bagabo b’i Buyuda no mu baturage b’i Yerusalemu habonetse ubugambanyi.
10.Basubiye mu byaha bya ba sekuruza, banze kumvira amagambo yanjye, bikurikiriye izindi mana ngo bazikorere. Inzu ya Isirayeli n’inzu ya Yuda bishe isezerano ryanjye, nasezeranye na ba sekuruza.
11. Ni cyo gituma Uwiteka avuga atya ati ‘Dore ngiye kubateza ibyago batazabasha kurokoka, bazantakira ariko sinzabumvira.
12. Maze abo mu midugudu y’u Buyuda n’abatuye i Yerusalemu bazajya gutakira ibigirwamana boserezaga imibavu, ariko ntabwo bizabakiza mu gihe cy’amakuba yabo.
13. Kuko uko imidugudu yawo ingana, ari ko n’imana zawe zingana Yuda we. Kandi uko inzira z’i Yerusalemu zingana, ni ko n’ibicaniro mwubakiye cya kindi gikoza isoni bingana, ari byo bicaniro byo kosereza Bāli ho imibavu.
14. Nuko we gusabira ubu bwoko, ntukarangurure ijwi ku bwabo cyangwa ngo ubasabire, kuko ntazabumvira ubwo bazantakira ku bw’amakuba yabo.’
” 15.Umukunzi wanjye aje kwenda iki mu nzu yanjye, ko yakoranye na benshi ibizira? Wibwira ko ibitambo ari byo byagukiza? Kandi iyo ukoze icyaha ni bwo unezerwa.
16. Uwiteka yakwise Umwelayo utoshye, mwiza kandi ufite imbuto nziza, ariko awutwikira mu rusaku rw’imidugararo myinshi kandi n’amashami yawo aravunagurika.
17. Uwiteka Nyiringabo waguteye nk’imbuto none agutegekeye ibyago, aguhoye ibyaha by’inzu ya Isirayeli n’iby’inzu ya Yuda, ibyo bizaniye bakandakaza kuko boserezaga Bāli imibavu. 18. Uwiteka warabimenyesheje maze ndabimenya, uherako unyereka imirimo yabo.
19. Ariko nari meze nk’umwana w’intama woroshye ujyanywe kubagwa, kandi sinari nzi ko bangambaniye bati “Turimbure igiti n’imbuto zacyo, tumuce mu gihugu cy’ababaho kugira ngo izina rye ritongera kwibukwa.”
20. Ariko Uwiteka Nyiringabo we, uca imanza zitabera ukagerageza imitima n’impyiko, henga ndebe uko uzabahōra kuko nakumenyesheje urubanza rwanjye.
21. Ni cyo gituma Uwiteka avuga iby’abantu bo mu Anatoti bashaka kukwica bavuga bati “Ntugahanure mu izina ry’Uwiteka kugira ngo udapfa uguye mu maboko yacu.”
22. Uwiteka Nyiringabo avuga atya ati “Dore ngiye kubahana, abasore bazicishwa inkota, abahungu babo n’abakobwa babo bazicwa n’inzara,
23. kandi ntihazagira urokoka wo muri bo kuko nzateza abantu bo mu Anatoti ibyago, mu mwaka bazahanirwamo.”
Ibibazo bidufasha gusobanukirwa umusomyi
Ibyo nsomye birambwira ibya nde, kandi biranyigisha iki?
Ibyo nsomye biranyigisha iki
Ku Mana data wa twese?
Kuri Yesu kristo?
Ku mwuka wera?
Mbese mu byo nsomye harimo:
Urugero rwiza nakurikiza?
Urugero rubi nakwirinda?
Ubusobanuro bw’umusomyi
Nimwumvire ijwi ryanjye... (4): Abisirayeli bari bazi ko ingaruka zo kutumvira ari umuvumo (3b). Ibyo ariko ntibyababujije gusuzugura bakava mu isezerano nkana (8) kandi n’ingaruka bari bazizi (Guteg.28.15). Mu bagabo b’i Buyuda no mu baturage b’i Yerusalamu habonetse ubugambanyi (9): Ibyo Abayuda nta somo byabahaye, ngo bareke ingeso mbi no kutumvira. Ahubwo nabo bizaniye ibigirwamana barabisenga. imana yarabazinutswe ku buryo yongeye kubuza umuhanuzi kubasabira (14). Reba uburyo Uwiteka yakundwakazaga ubwoko bwe. Yabwitaga umwelayo utoshye (16). Nyamara yabutegekeye ibyago kubera ko babengutswe ibigirwamana .(17). Mbese tuzarokoka dute nitwirengagiza agak.^a twazaniwe na Yesu Kristo? (Heb.2.3). Dore ngiye kubahana (22): Anatoti wari umujyi Yeremiya akomokamo. Bakomokaga kuri Abiyatari, wari waraciwe na Salomo (lAbarri 2.26-27). Uwiteka yamuhishuriye ko bari guca igico cyo kumugirira nabi, kuko ubuhanuzi bwe bwabaryaga mu matwi. Inkoni igiye gukubita Abayuda, aba Anatoti nabo ntizayirokoka. Menya ko nawe ugukozeho aba akoze mu mboniy’ijisho ry’lmana (Zek.2.12).
[email protected]


text:
Mu rugo habamo intambara. Uburyo bwiza bwo kuzitsinda si ukuzihunga ahubwo ni ukuzirwana no kuzitsinda.Iyo uhunze intambara yo mu rugo ukayirengagiza, nta gahunda uba ufite yo kubaka urugo.Mu by'ukuri uba uvuga yuko imibanire yanyu ntacyo imaze, ko nta n'icyo urwanira, ko nta cyo uharanira. Ko ari uguhomera iyonkeje.Ariko iyo uvuye hasi ugafata intwaro zose zabugenewe ugahangana n'intambara uba uhamya y'uko utahara urugo rwawe kandi ko ugomba kurutabara byanze bikunze.Ikibazo n'uko uba urwana n'umukunzi wawe.Ariko muba mugomba kurwana,kamere y'ingo ni ko ibitegeka!Kubaka urugo si umukino, niho uzumva bavuga ngo zirara zishya bwacya zikazima.Ni ukuvuga ko mu ngo habamo ibibazo ariko ko abazubatse batitaranga ngo bishyire ku musozi,ahubwo bagerageza gukemura ibibazo byabo bonyine n'inshuti za hafi iyo bibaye ngombwa.
1.Amahane afite Ishingiro
Ni amahane afite ishingiro,aturutse ku kibazo kigaragara.Urugero nko kuba umugabo ari umusinzi ahora arara mu kabari.
2.Amahane Adafite Ishingiro
Ni amahane ashingiye mu bitekerezo bidafite ishingiro bivanze n'umujinya.Ugasanga umuntu arimo gutera undi ubwoba amuhora ibyaha n'amakosa atari yo,ashingiye ku mabwire.Urugero nko kwishyiramo umugabo cyangwa umugore ngo arasambana nta n'umunsi numwe uramubonana iyo ngeso, ahubwo wenda umuhora ko ku kazi akorana n'abagore cyangwa n'abagabo
3.Amahane Yeruye
Ni amahane abantu batera babwizanya ukuri kwibyabaye,aho byabereye, banatekereza uburyo bwo gukemura ibibazo mu kuri batabeshyanya
4.Amahane ateruye
Ni amahane abantu batera batabwiranye ko bafitanye ikibazo,ahubwo bagaterana imijugujugu,bacengana, bahimana,bagirirana nabi mu buryo bunyuranye,ariko ntiberure ngo bashyire ahagaragara icyo bapfa nubwo buri umwe aba akizi cyangwa agikeka mu mutima we.
5.Amahane ya Kazarusenya
Ni amahane akomoka ku bintu abashakanye bananiwe no kumvikanaho kandi by'ingirakamaro mu mibereho y'urugo.Amahane nk'aya akunze gusenya urugo
6.Amahane yoroshye
Ni amahane asnzwe y'ubuzima busanzwe abantu bakunze kugirana.Akenshi akunze kurangira.
7.Amahane akomoka k'umuntu umwe n'Akomoka kuri Bombi
Amahane akomoka k'umuntu umwe arangira ari uko nyiri ikibazo yemeye kugikemura.Urugero:kugabanya ubusinzi no kurara mu gasozi.
Amahane muhuriyeho arangira ari uko mwese mwiyemeje kwisubiraho.Niba mutavaga ku izima,mugomba kwiga kumvikana,mukamenya guharirana.
Video Abakobwa Beza
Ubwoko bw'Amahane
Mu rugo habamo intambara. Uburyo bwiza bwo kuzitsinda si ukuzihunga ahubwo ni ukuzirwana no kuzitsinda.Iyo uhunze intambara yo mu rugo ukayirengagiza, nta gahunda uba ufite yo kubaka urugo.Mu by'ukuri uba uvuga yuko imibanire yanyu ntacyo imaze, ko nta n'icyo urwanira, ko nta cyo uharanira. Ko ari uguhomera iyonkeje.Ariko iyo uvuye hasi ugafata intwaro zose zabugenewe ugahangana n'intambara uba uhamya y'uko utahara urugo rwawe kandi ko ugomba kurutabara byanze bikunze.Ikibazo n'uko uba urwana n'umukunzi wawe.Ariko muba mugomba kurwana,kamere y'ingo ni ko ibitegeka!Kubaka urugo si umukino, niho uzumva bavuga ngo zirara zishya bwacya zikazima.Ni ukuvuga ko mu ngo habamo ibibazo ariko ko abazubatse batitaranga ngo bishyire ku musozi,ahubwo bagerageza gukemura ibibazo byabo bonyine n'inshuti za hafi iyo bibaye ngombwa.
Labels: urukundo


text:
Iyo ufite mu birenge humagaye, bitera uruhu rupfuye mu kirenge. Ibirenge byumagaye n’ikibazo abantu bakunze kugira, bishobora kugutera kubangamirwa. Ibi babyita gushishuka, n’ibintu bisanzwe kuko biba buri minsi 30, kuko n’ingombwa ko umubiri ushishuka hakaza umushya, ibi rero bishobora gutwara igihe, kandi bishobora gutera umwera,no gusaduka. Ibi bishobora kuvamo indwara nk’imyate,biba byiza ugiye kwa muganga. […]
Iyo uri gushaka uburyo bwiza bwo kuvura amaso atukuye ugomba kubanza kumenya icyabiteye. Ariko nanone, gutukura kw’amaso akenshi nabwo bikunda guturuka kumpamvu zidakomeye ku buryo ushobora kubyivurira ubwawe. Dore bimwe mu byo ushobora gukora kugira ngo uvure amaso yatukuye. Gukandisha amazi ashyushye Ibi wabikora ukoresheje umwenda cyangwa agasume ukakajandika mu mazi ashyushye ariko adashyushye cyane, […]
Beurre de karite ituruka mugiti bita shea tree kiba mu burengerazuba no mu burasirazuba bw’Africa. Iba arumweru uba uri murubuto. Abaturuka muribyo bice bayikoresheje kuva kera ku mubiri,guteka no mu misatsi ariko akenshi ni ku mubiri. Aya mavuta afasha umubiri koroha,kunyerera no guhora ubobereye. Ubu tugiye kureba imwe mu mimaro ya beurre de karite kuri […]
Kumva ngo amata y’icyinzari ntabwo ari amata y’icyinzari koko ahubwo ni amata aba avanze n’icyinzari bakora. Amata y’icyinzari n’indyo yabahinde gakondo, iba ikozwe mu mata n’icyinzari,tangawizi, sinamomu n’ibindi birungo wakwifuza. Mu cyinzari higanjemo curcumin kandi ituma icyinzari kigira akamaro, harimo kurinda kocyera kandi ikaba na antioxydant. Amata y’icyinzari afite imimaro myinshi. Komeza usome kugira ngo […]
Amakaro yanduye atera umujinya, ndetse atuma wumva nta kindi kintu wabasha gukora utarayasukura nubwo bamwe muri twe tubona gukora isuku nk’ibivunanye. Niba ushaka ko amakaro yawe asa neza ugomba kuyagirira isuku kandi ukayasukura buri uko bikenewe cyane cyane iyo ukimenaho ikintu kiyanduza. Hari naho usanga hari imyanda igorana kuvaho biturutse ku bintu byinshi nka wino. […]
Ugiye kuvuga ibyiza by’igikakarubamba ntiwabivamo kuko ni byinshi pe. Mu byo twavuga harimo ko gifasha kuvura umubiri, kongera ubudahangarwa, kumisha ibisebe, gutuma imisatsti ikura neza ndetse n’ibindi byinshi turi bugende tubona. Igikakarubamba kirimo ibinyabutabire byinshi. Dore imwe mu mimaro y’igikakarubamba; Gifasha uruhu rwo ku mutwe Nubwo nta ubushakashatsi buhagije bwabikozweho, igikakarubamba gifasha umubiri kutocyera, kirinda […]


text:
Uburyo 7 Wakoresha Bigatuma Bateri Ya Telefone Yawe Iramba
Ese ujya ushariza bateri ya telefoni yawe buri joro mbere yo kuryama ariko bwacya ntubashe kumara umunsi wose uyikoresha? Ese bijya bigusaba gufunga zimwe muri apulikasiyo z’ingenzi kubera bateri itangiye gushiramo umuriro? Tugiye kukubwira ibintu by’ingenzi wakora kugira ngo bateri yawe ijye irambana umuriro- Ibuka ko uburyo bwashyizwe muri telephone bwo kuzigama umuriro bwonyine ntacyo bwagufasha.
Ubu muri 2020 biragoye ko bateri yawe yarambana umuriro nibura ikageza amasaha 24 utarayisubiza ku muriro. Ibi biterwa nuko turi gukuza umuco wo gukoresha telephone cyane. Kubw’amahirwe macye biranagoye ko wabona telefoni igezweho (smartphone) ifite bateri ishobora gukora iminsi myinshi, kubera ko telefoni zikorwa ubu ziza zifite tabulo cyangwa screen nini , zifite amatara amurika cyane, zigakurura interineti y’inziramugozi(wifi) ndetse n’ikoranabuhanga rya Bluetooth, hakaniyongeraho gukoresha interineti y’igisekuru cya 3(3G) n’icyakane 4 (4G),ndetse n’irindi koranabuhanga ritangaje dusanga muri izi telefoni zigezweho.
Twaje gusanga iyi mirimo yose telefoni zikora ari yo ntandaro yo gutuma bateri zitakiramba. Ibi byatumye abantu bamwe bahitamo gukoresha ubundi buryo bwo kubika umuriro nko gukoresha Power Banks n’ibindi bakabyifashisha bashariza telefoni zabo mu gihe batari mu rugo.
Si ngiye kuguha inama yo gukoresha telefoni yawe gacye ngo irondereze umuriro ahubwo ngiye kukwereka ibyagufasha kugira ngo bateri yawe itindane umuriro. Aha tugufitiye ibintu 7 wakora bateri yawe ikaramba umuriro:
Gabanya ingano y’urumuri
Ushobora kuba ukunda urumuri rwishi. Ariko zirikana ko uwo ari we mwanzi wawe wa mbere mu gihe ushaka kurondereza umuriro wo muri telephone yawe. Urumuri rwinshi muri telefoni yawe rutwara umuriro mwinshi kandi vuba, ni nayo mpamvu telephone nyinshi zikoranwe uburyo zigabanyiriza cyangwa zikongera urumuri ubwazo. Ibi bifasha telefoni gukoresha urumuri rugendanye n’urw’aho iri.
Ibi bituma telefoni ikoresha imbaraga nkeya ugereranije n’iyo uri gukoresha urumuri rwinshi. Uzabona impinduka nziza nutangira gukoresha telefoni yawe irimo urumuri rucye rushoboka. Nukurikiza iyi ngingo tukweretse, igihe bateri yawe yamaranaga umuriro kuziyongera.
Hindura Igihe Telefoni Yawe Ifata Ngo Ijyemo Urufunguzo (automatic screen lock timeout)
Igihe telefoni yawe ifata ngo ijye mo urufunguzo kigire gito. Bikore utya:
- Jya ahanditse screen settings muri telefoni yawe.
- Kanda ahanditse lock timeout, igihe usanzemo gihindure ukigire kigufi bishoboka. Kuri telefoni nyinshi zigezweho igihe kigufi ni amasegonda 15 naho ku bakoresha iPhone ni umunota umwe.
Funga serivise za WIFI na Bluetooth mu gihe zidakenewe.
Serivise za WIFI na Bluetooth ni zimwe mu zitwara umuriro mwishi cyane. Abantu benshi bahitamo gukoresha WIFI mu mwanya wa 3G cyangwa 4G. Niba wifuza ko bateri yawe irambana umuriro, byaba byiza ukuyeho WIFI mu gihe utari kuyikoresha. Ibi kandi wanabikora kuri Bluetooth. Mu gihe urangije kuyikoresha yizimye, uyisubizeho ari uko uyikeneye.
Ntugasige apulikasiyo udakoresha zifunguye muri telefoni yawe.
Irinde guha telefoni yawe ibyo gukora byinshi. Gukoresha porogaramu zirenze imwe ni uburyo bukunze gukoreshwa cyane muri telefoni ariko kandi bitwara umuriro mwinshi kubera ko buri porogaramuru ifunguye iba ikoresha poroseseri(processor).
Apulikasiyo zimwe na zimwe zikoresha umuriro mwinshi kuruta izindi. Urugero; Facebook yamaze kwemeza ko iyi apulikasiyo igira uruhare runini mu kwangiza bateri za telefoni zitandukanye, ndetse iracyagerageza gukemura iki kibazo.
Jya ufunga apulikasiyo zose utari gukoresha kugira ngo ugabanye umuriro zatwaraga ndetse unorohereze poroseseri ya telefoni yawe.
Yaba Android na IOS ubu zifite uburyo bugufasha kubona ingano ya buri apulikasiyo n’ingano y’umuriro itwara. Ubu buryo rero bushobora kugufasha kumenya apulikasiyo ziri kwangiza bateri yawe ku kigero cyo hejuru, ukaba wazikuramo cyangwa se ukajya wibuka kuzifunga mu gihe utari kuzikoresha.
Wikoresha Vibration
Abenshi bahitamo gukoresha vibration(nta Kinyarwanda kiraboneka) mu gihe bifuza kumenya niba hari ubahamagaye cyangwa uboherereje ubutumwa bugufi. Yego, impamvu wabihitamo irumvikana ariko menya ko bitwara umuriro mwinshi cyane kandi vuba. kureka gukoresha vibration ni byiza kuri bateri yawe.
Funga imenyesha ritari ngombwa (Notifications)
Mu gihe apulikasiyo ibonye ikintu kidasanzwe ikoherereza imenyesha (notification), bigatuma tabulo (screen) ya telefone yawe yaka. Ushobora kudashobora gufunga ubutumwa bugufi, cyangwa guhagarika abaguhamagara ariko kuri apulikasiyo ho wabikora kandi bizafasha bateri yawe kuramba. Jya ubyibuka; ni ingenzi.
Koresha uburyo bwakoranwe na telefoni bwo kurondereza umuriro.
Inganda zikora amatelefoni zinateganya uburyo bwo kurondereza umuriro. Ibi wabisanga muri za android, kuko iOS idafite ubu buryo.
Mu gihe wemeje uburyo bwo kurondereza umuriro (battery saving mode) uba ugabanya umuriro telefoni yawe yakoreshaga kuko n’iyo wabyibagiwe yo yishyira muri ubu buryo iyo umuriro wawe ugeze kuri 20%, bivuze ko wowe ushobora gutangira kurikoresha mu gihe ubona bateri igeze nko kuri 30%. Uko ukoresha ubu buryo burondereza umuriro niko bateri yawe irushaho kuramba.
Leave a Reply
-
Murakoze cyane


text:
Busingye yasabye Abahesha b’inkiko kunoza imikorere
Yanditswe na TWAGIRA WILSON
Minisitiri w’Ubutabera akaba n’intumwa Nkuru ya Leta Busingye Johnston yasabye Abahesha b’inkiko kunoza imikorere, bakibuka ko bafite inshingano ziremereye zo gukorera abaturage bakurikiza amategeko.
Yabivugiye i Kigali, ejo hashize tariki 11 Gicurasi 2018 hari mu nteko idasanzwe yahuje Minisiteri y’Ubutabera n’Abahesha b’inkiko b’umwuga bakorera hirya no hino mu gihugu, akaba ari inama igamije kunoza imikoranire hagati y’Abahesha b’Inkiko na Minisiteri y’Ubutabera, ndetse n’imikoranire hagati yabo ubwabo.
Minisitiri Busingye yagize ati: “Abahesha b’inkiko murasabwa kwivugurura mu mikorere kuko iyo umwe muri mwe akoze nabi, iryo kosa ribarwa kuri mwese, ndetse n’iyo ibibazo by’imikorere mibi bigaragaye kuri mwe, bihesha isura mbi MINIJUST, urugero ugasanga iyo bibaye ngombwa ari yo ijya kwitaba mu nteko ibazwa amakosa yakozwe na bamwe muri mwe.
Rero ni mwe mugomba kujya mufatira ibyemezo umwe muri mwe wakoze nabi, byaba ngombwa mukamugaragaza mu itangazamakuru, mu rwego rwo kumukosora, kuko ikosa rye rimwe ryitirirwa mwese”.
Avuga ko Minisiteri ayobora itazihanganira Abahesha b’inkiko bahutaza abaturage, abasaba gutanga ubutabera no gukorera mu mucyo kuko ngo ari cyo Abanyarwanda babategerejeho.
Mu byo Minisitiri yibukije Abahesha b’Inkiko bagomba gukosora nkuko bikunze kugaragara mu bibazo bijyanye n’imikorere isanzwe, ni ibibazo birebana no kudatanga raporo ku rugaga, kudaha amakuru abakiriya bagomba kurangiriza urubanza, gutesha agaciro imitungo iba igiye gutezwa cyamunara bagamije izindi ndonke, kutagaragaza aho bakorera ngo batange aderesi nyayo yuzuye igizwe n’amazina, telefone, n’ibindi.
Mu Rwanda habarirwa Abahesha b’inkiko babigize umwuga basaga 500, Minisitiri w’Ubutabera, asanga nubwo ibibazo bitabura mu kazi kabo, yishimira ko byibura imibare y’abaturage bemera gutanga ku neza ibyo batsindiwe mu nkiko igenda yiyongera, abakinangira akaba ari bo bake.
Visi Perezida w’urugaga rw’Abahesha b’inkiko Munyantwari Willy, mu izina ry’Abahesha b’inkiko yijeje MINIJUST ko biteguye gutanga umusanzu wabo mu gushyigikira amavugurura yatangiye agamije gufasha urugaga gukora neza.


text:
Mugire uruhare mu bikorwa by’iterambere mugezwaho-Makuza
Yanditswe na IYAREMYE YVES
Perezida w’Inteko Ishinga Amategeko umutwe wa Sena, Makuza Bernard, yasabye abaturage guharanira kugira uruhare mu bikorwa byihutisha iterambere bagezwaho, kandi bakabirinda ntibyangizwe barebera.
Ubwo yifatanyaga n’abaturage bo mu kagari ka Yungwe, Umurenge wa Kanama mu karere ka Rubavu mu gikorwa cy’umuganda usoza ukwezi kwa Mutarama, Perezida wa Sena Makuza Bernard yashimiye abaturage ko bahisemo neza ubwo batoraga Perezida wa Repubulika Paul Kagame, mu matora yabaye muri Kanama 2017.
Yabasabye guharanira kugira uruhare mu kugera ku iterambere Umukuru w’igihugu abagezaho, ndetse no gusigasira ibyiza bamaze kugeraho, kugira ngo iterambere rirambe.
Yagize ati “Hari ibikorwa bitandukanye bisaba amikoro bishakwa bikanaboneka, ariko uruhare rwa buri wese rurakenewe, muri ibyo bikorwa byose wowe muturage uruhare ubifitemo ni uruhe?
Ese ahajya amashanyarazi hanyura ibiti, buriya hariya bacukura abaturage ntitwabyicukurira? Biroroshye. Urugero dukwiye kugira uruhare ngo abana bacu bari mu mashuri babone ifunguro rya saa sita, dusabwa kubigiramo uruhare.”
Yashimye uko abaturage bakomeje kugira uruhare mu kwiyubakira igihugu binyuze mu muganda, aho ibikorwa by’umuganda bigenda bikemura ibibazo bitandukanye, ubusanzwe byagombye gutwara Leta amafaranga menshi ngo bikorwe.
Yagize ati “Uko mbona umuganda ukorwa biratanga ikizere, mukomeze mukore muhereye ku byo mufite, muhereye ku bushobozi buhari biratanga ikizere, ubushake mufite burashimangira ya masezerano akomeye mufitanye na Perezida ubwo yarahiraga, namwe muti turi kumwe tuzabikora.”
Abaturage bo muri aka karere ka Rubavu, bagaragaje ko bazakomeza kugira uruhare rufatika mu kwiyubakira igihugu, na cyane ko ngo bamaze gusobanukirwa ko ari bo mbaraga z’igihugu.
Mukeshima Ange, utuye mu kagari ka Yungwe mu murenge wa Kanama, yagize ati “Twishimiye kuba twasuwe n’abagize Inteko Ishinga Amategeko umutwe wa Sena, turashishikarizwa gukora cyane tugira uruhare mu bikorwa byose bigamije iterambere, ni ibyacu dukwiye kubigiramo uruhare kandi rufatika, kuko nitwe bizamurira imibereho.”
Akomeza avuga ko nk’abaturage bamaze kwigeza ku bikorwa by’iterambere byinshi, nk’imihanda, ibiraro n’ibindi, kandi ngo ibi bikorwa bagizemo uruhare nta wabisenya bareba, kuko biba byarabavunnye.


text:
Ibi bishatse kuvuga ko ibiri mu ntekerezo cyangwa mu marangamutima, bisesekara mu bikorwa bya muntu. Ariko gusa urukundo ruri muri cya gice cya muntu kitagaragara Psychologybityo rero rukaba rushobora kugaragara mu bikorwa bya muntu.
Ni ukuvuga ko rwategeka twa turemangingo kugira ibyo dukora, cyangwa uturemangingo natwo tugategeka urukundo kugira uko rumera Rukaba rwinshi cyangwa ruke, yewe rukaba rwagenda Burundu.
Ashobora kuba inshuti yaweashobora kuba uwo mwashakanyeashobora kuba umukunzikuri bamwe akaba Imana.
Abarukonjesheje ku bushake ahanini byatewe no gushaka kwigwizaho imitungo babinyujije mu nzira izarizo zose zaba nziza nimbi. Bagahitamo rero guhera ku nshuti zabo bakazihemukira yaba kuzihuguza imitungo cyangwa se kuzambura. Niba muri abahungu mwembi, cyangwa abakobwa mwembi nimubona urukundo rwanyu murimo kuruvangamo kugurizanya amafaranga, mube mwiteguye ko murimo gushyiramo ibibangamira urukundo kandi bikaba ariyo mbarutso yo kururangiza.
Niba hari ubundi busobanuro mukeneye, turahari kandi twiteguye kubaha ubufasha. You are commenting using your WordPress. You are commenting using your Google account. You are commenting using your Twitter account.
You are commenting using your Facebook account. Notify me of new comments via email. Notify me of new posts via email. November 8, November 8, dusabane. Like this: Like Loading Leave a Reply Cancel reply Enter your comment here Please log in using one of these methods to post your comment:.
Email required Address never made public.
Name required. Post was not sent - check your email addresses! Sorry, your blog cannot share posts by email.
By continuing to use this website, you agree to their use. To find out more, including how to control cookies, see here: Cookie Policy.Muri iki gihe aho iterambere mu ikoranabuhanga ryaziye usanga hari ingaruka nyinshi rifite no mu bashakanye cyane cyane mu gihe hari ubwo umwe mu bashakanye abikoresha mu rwego rwo gucunga uwo bashakanye ngo amenye ibyo yirirwamo.
Uzasanga rero hari bamwe mu bashakanye umwe ashyira telefoni hasi akaba arayifashe arebye abamuhamagaye Ntakintu kibi nko kuba umuntu akora ibintu bibi we akaba yibwira ko ari mu nzira nziza. Hari imyitwarire abakobwa bamwe na bamwe bagira ishobora kugaragaza ko bazavamo abagore babikabone nubwo baba bafite ubwiza butageraranywa.
Ni ingeso cyangwa se imyitwarire, nyirazo aramutse atazihinduye zazatuma avamo umugore uteye ubwoba, utizihiye Niba ushaka kuba mu mubano wishimiye, ntukwiriye gutangira gukundana ugendeye ku mpamvu turi bugarukeho muri iyi nkuru.
Zose ni impamvu zidakwiriye umuntu ushaka kubaho yishimiye urukundo arimo. Ibyo ahanini bamwe babikora mu ibangana ntabe yanabwira uwo bashakanye ko atakimwishimira, ahubwo akabyerekana mu byo akora.
Kutemera amakosa, kutava ku izima, Gusaba imbabazi uwo ukunda cyangwa uwo Dore inshuti ukwiriye kwitondera kugisha inama : 1. Ahanini usanga intangiriro iganisha ku gucana inyuma iba ari nto ikagenda ikura buhoro buhoro. Gushaka umugore cyangwa umugabo niyo ngingo ibaho igomba kwitonderwa. Iyo amahitamo yawe abaye mabi, ubihirwa ubuzima bwawe bwose. Abantu benshi bakunze kwibaza icyo bagenderaho cyangwa bashingiraho mu guhitamo neza umugabo cyangwa umugore bazabana akaramata.
Uyu munsi turarebera hamwe inama wakurikiza mu gihe ugiye guhitamo uwo muzarushinga Ikibazo gikunda kubangamira abasore benshi mu gutereta no kureshya abakobwa ni ukuba umufuka wabo udahagaze neza. Mu buzima busanzwe tuziko umusore wese agira Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim Ahabanza Abo Turibo Serivisi Twandikire.
Toggle navigation.Dore ibintu ushobora gukorera umukunzi wawe kugira ngo ubagarire urukundo rwanyu kandi unamushimishe bityo utavaho witesha amahirwe yo gukunda no gukundwa mu buzima bwawe. Urubuga www. Muri ibyo bintu 50 ntitwabifashe byose ahubwo twabatoranirijemo 20 bishobora kubafasha kurunga no kuryoshya urukundo rwanyu. Ibyo bikorwa ni ibi bikurikira: 1. Gerageza kumufata mu kiganza igihe muri kumwe mugendana, ngo kuko ibi bituma akwiyumvamo cyane, akanumva ko utamuri kure.
Niba kandi yagusuye, muhamagare umujyane mu gikoni mutegurane ifunguro. Ibi rero ngo biramushimisha kabone niyo mwateka ibitaryoshye. Jya ukunda kumuha impano akenshi ndetse wibande kuzihendutse cyane rwose ngo kandi ujye ureba iyo atatekerezaga ko wamuha.
Kora ubushakashatsi umenye umwenda akunda muyo ufite hanyuma ube ari wo wambara igihe cyose muri kumwe. Numuramutsa, jya umuhobera cyane kandi umwegereye kabone niyo mwaba muherukana vuba. Jya ukunda kumubwira ko ari we wenyine wifuza kandi utamubeshya. Kora akantu kerekana ko mukundana igihe muri no mu bantu benshi. Muririmbire kabone nubwo waba udafite ijwi ryiza ngo we biramshimisha Mutumire aze musangire ifunguro haba mu rugo cyangwa se muri restora. Jya umusaba uburenganzira bwo kumuhamagara kenshi.
Gerageza kumukorera ibintu bimwereka ko harimo ubwitange ariko wirinde kumubwira ko witanze. Wowe bikore, hanyuma we abibone utarinze kubimubwira. Gerageza kumushushanyiriza ibyishimo byo kuba ari we muri kumwe mu rukundo. Andika Igitekerezo Hanno Umva murakoze ibimutubwira ningirakamaro kuritwe ndi umujama umukunziwanjye ngo mbakumufata neza mulakoze mukomeze muduhe imirongo imana izabafasha kbs. Murakoze kutwigisha muradufashije cyane tumenye uko twarushaho gufata neza abakunzi bacu kandi tubashimiye ubwitange muba mwagize mukemera kutwigisha murakoze cyane.
Kicukiro: Umugabo yari agiye guhahisha Frws yisabira umupolisi kumufunga aramugoboka. Bati "Nduhungirehe none arahungira he", ubusesenguzi-Video. Umubyeyi yabuze imodoka imujyana kwa muganga atwarwa ku gitogotogo. Ghana: Abagore barijujutira gutera akabariro buri kanya muri ibi bibe bya guma mu rugo.
Hasohotse indi ndirimbo ya Kizito Mihigo. Itangazo ryo guhinduza izina. Niyigaba Gilbert Kuya Chantal Kuya Dboi salim Kuya Nshimiyimana Jean Baptiste Kuya Elie Kuya Bayubahe Onesime Kuya Niyondamya samuel Kuya Niyonkuru Emmanuel Kuya Nyampinga yvonne Kuya Inkuru zamamaza.Toggle navigation Bibiliya Yera. Igitabo cya Kwizera Yesu Igitabo cya Umugenzi. Bimwe mu byo twamenya mu gitabo cya Hoseya Esiteri umukobwa ufite ubwiza butangaje! Byinshi wam Bimwe mubyo wamenya mu butumwa bwiza bwanditswe na Y Twabihuza gute n'igitambo Yesu Kristo yatanze kubera ibyaha byacu?
Imana yamuhaye umugabo arusha imyaka 21!! Ubuhamya b Nashatse gufata ku ngufu umukobwa yanyatse amafarang Imana yamuhaye umugabo amaze kugira imyaka mirongo i Kurikirana ubuhamya budasanzwe bw'umukozi w'Imana Ev Manirakiza Frorien. Reba Zose. Baza ikibazo. Urukundo Imana yarutweretse yohereza Umwana wayo kudupfira. Ushobora kuyikoresha werekana uburyo Imana ari urukundo.
Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, 5. Urukundo ntabwo ruzashira. Guhanura kuzarangizwa no kuvuga izindi ndimi kuzagira iherezo, ubwenge na bwo buzakurwaho.
Bakundwa, dukundane kuko urukundo ruva ku Mana. Yohana Abaroma 8. Abaroma Ibyo gukundana 8. Ntimukagire umwenda wose keretse gukundana, kuko ukunda undi aba ashohoje amategeko. Abefeso Ubumwe bwo kwizera 1. Matayo Nimukunde ababanga Luka 6. Nimukunda ababakunda gusa, muzahembwa iki?
URUKUNDO NYARWO: Ibimenyetso 15 bishobora ku kwereka ko umuntu ukunda atari uwawe
Mbese abakoresha ikoro na bo ntibagira batyo? Nimuramutsa bene wanyu bonyine, abandi mubarusha iki? Mbese abapagani na bo ntibagira batyo? Mariko Itegeko rirusha ayandi gukomera Mat Ibi bintu ni byiza cyane. Iyi nkuru nziza cyane, kuko yaba umuhungu cg umukobwa amenya uburyo yafatamo inshuti ye, urukundo rukavumera. Duhe ibitekerezo Urashaka gutanga ibitekerezo? Hari abantu bamaze iminsi batwoherereza ubutumwa butandukanye, ariko cyane cyane bwiganjemo ubugisha inama uko bakwitwara bitabahenze, bitanasabye byinshi ariko bagashimisha abakobwa bakundana.
Kumushimisha ntabwo ari ukumuha impano zihenze cyane, si ukumuha amafaranga menshi, ahubwo ni utuntu duto cyane ushobora kumukorera ariko kuri we tukagira igisobanuro gikomeye cyane. Twagiye: 1. Mufate neza mu buryo bwose bugushobokeye 2. Fata umwanya uhagije wo kumuvugisha 3. Musome kenshi igihe muri kumwe neza kandi gahoro. Ese ibi byose usanzwe ubyubahiriza? Mufate mu ntoki umureba mu maso. Rimwe na rimwe, nta yindi mpamvu ibiteye, jya umutumira ahantu atari asanzwe azi, umwereke ibintu bishya atari asanzwe abona kenshi kuko iyo umuhoza mu bintu bimwe bigera aho bikamurambira Erega arifuza kukugirira icyizere no kwisanzura mu nshuti zawe ndetse no kubona ko nazo zimwishimiye.
Nakubwira ko agukunda, jya ubimusubirishamo kenshi, umwereke ko kuba yaraguhaye urukundo ari ikintu uha agaciro gakomeye mu buzima bwawe! Ese hari ufite umuntu wahariye umutima wawe? Nonese ubimwereka ute? Buri gihe niyo byanaba buri kanya yewe, jya umuhobera cyane umwiyegereze, ubundi umwongorere ko umukunda.
Jya umusoma mu gihe we atari abyiteguye Atari abyiteguye nabwo jya umuhobera umuturutse mu mugongo, urebe uburyo abyakira.
Jya umubwira ko ari mwiza ahebuje, gusa ntukamubwire ko ari segisi sexy. Jya umubwira uburyo umwiyumvamo kandi utamubeshye. Gusa kuri iki cya 19, jya ubimubwira kandi koko umwereka ko ibyo umubwiye ariko ubibona, jya ubimwereka koko nta buryarya burimo, sibyo se ntumukunda? Nimuba murimo kugendana jya umutanga imbere umufungurire imiryango, umuherekeze ku modoka ye niba ayifite, ubanze umufungurire umuryango, nimuba mugiye kumeza ubanze umuhereze isahani ye, nibinashoboka unamushyirireho ibiryo, erega bishimisha cyane abakobwa kandi nawe ndatekereza ko nta gihombo kirimo kugaragaza iyo mico myiza kuba gentleman Mubwire ko asobanuye byose kuri wowe kandi mu kubivuga jya ubivuga koko ubikuye ku mutima, unamureba mu maso.AGASOBANUYE "Urukundo nicyi? episode (1) by Sankara the future 2019
Niba ubona ko atameze neza, hari ikitagenda, ukabona adashaka kubivugaho, jya umubwira ko uhari, umuhobere cyane, umwiyegereze kandi umubwire ko igihe cyose akeneye urutugu rwo kwegamaho no kuririraho uhari, unamubwire ko nta kibazo kuba atabikubwiye, ko ariko igihe cyose yumva abohotse kubikubwiraho, uzaba uhari kandi witeguye kumwumva no kumufasha!
Si byiza guhita uhutiraho no kumubaza cyane kuko hari igihe biba bigoye guhita agira icyo akubwira muri ako kanya nawe atarabyakira neza Jya utuma yumva akunzwe, icyo byagusaba cyose Niba uwo mukundana ataba ashishikajwe no kwita ku mibanire yanyu, uwo si uwawe. Akenshi iyo umuntu afite uwo bakundana aba yumva yamubwira ibintu bitandukanye, yaba ibimushimishije cyangwa ibimubabaje.
Umuntu ugukunda aragukumbura, agukenera kenshi kurusha abandi bantu, akwisanzuraho mbese ku buryo uba uri umuntu nkenerwa buri munsi.
Wamenya ute ko umukobwa agukunda?
Niba ubona kuba uhari cyangwa udahari byose ari kimwe, uwo muntu ntabwo aba agukunda byatuma ugira icyizere gihambaye. Mu rukundo ni ugukenerana, umuntu utekereza ko umubuze wasara cyangwa akumva ko ari wowe gusa uhora umukenera ntabwo aba akwiriye gukundwa igihe agifite iyo myumvire, urukundo ni urwa babiri. Iyo ugeze aho wumva utamenya uko bihagaze, nta biba bihari uba ukwiye guhagarika gukomeza kwibeshya no kubeshya umutima wawe. Abantu bamwe na bamwe bitwa ko bari mu rukundo ariko bakaba batajya banasohokana, batajya batembera, badashobora guhura ngo basangire cyangwa bagire umwanya wihariye ngo bagirane ibihe byiza.
Kubabarira bibaho ariko iyo bihora byisubiramo ku ikosa rikomeye nk'iri ryo ku guca inyuma, uba ukwiye gufata umwanzuro ukabivamo. Umuntu muba muri kumwe ukumva wahindutse, ukumva hari ibintu mu buzima busanzwe wakora cyangwa wavuga ariko muri icyo gihe ukaba utabikora, haba hari impamvu ibitera.
Amakuru Muzika Amafoto TV. Eng RSS. Ntakunda kugutega amatwi Akenshi iyo umuntu afite uwo bakundana aba yumva yamubwira ibintu bitandukanye, yaba ibimushimishije cyangwa ibimubabaje. Ntabwo agaragaza ko agukeneye cyane Umuntu ugukunda aragukumbura, agukenera kenshi kurusha abandi bantu, akwisanzuraho mbese ku buryo uba uri umuntu nkenerwa buri munsi.
Aba yumva ari wowe umukeneye cyane Mu rukundo ni ugukenerana, umuntu utekereza ko umubuze wasara cyangwa akumva ko ari wowe gusa uhora umukenera ntabwo aba akwiriye gukundwa igihe agifite iyo myumvire, urukundo ni urwa babiri.
Ntakubaha Umuntu mukundana ariko ukabona ntabwo akubaha birutwa no kubireka kuko ntacyo biba bimaze. Nta bihe byiza mugirana Abantu bamwe na bamwe bitwa ko bari mu rukundo ariko bakaba batajya banasohokana, batajya batembera, badashobora guhura ngo basangire cyangwa bagire umwanya wihariye ngo bagirane ibihe byiza. Aguca inyuma kenshi Kubabarira bibaho ariko iyo bihora byisubiramo ku ikosa rikomeye nk'iri ryo ku guca inyuma, uba ukwiye gufata umwanzuro ukabivamo. Andika igitecyerezo.
Mexique: Umugabo yavuye mu kazi ajya muri gahunda ya 'Guma mu Rugo' agezeyo asanga umugore we ari kumuca inyuma 27 minutes ago share Share. Umukinnyi wa Filime Doris Roberts yitabye Imana, bimwe mu byaranze uyu munsi mu mateka 3 hours ago share Share. Suwede: Nyuma yo kwanga gufunga, bari mu gahinda gakomeye, bari gupfusha abantu 1, umunsi umwe bazize Coronavirus 20 hours ago share Share.
Imyidagaduro Imikino Iyobokamana. Amakuru ku Rwanda Urukundo Ubuzima. Kwamamaza Amateka Filimi.Niba uwo mukundana ataba ashishikajwe no kwita ku mibanire yanyu, uwo si uwawe. Akenshi iyo umuntu afite uwo bakundana aba yumva yamubwira ibintu bitandukanye, yaba ibimushimishije cyangwa ibimubabaje. Umuntu ugukunda aragukumbura, agukenera kenshi kurusha abandi bantu, akwisanzuraho mbese ku buryo uba uri umuntu nkenerwa buri munsi.
Niba ubona kuba uhari cyangwa udahari byose ari kimwe, uwo muntu ntabwo aba agukunda byatuma ugira icyizere gihambaye. Mu rukundo ni ugukenerana, umuntu utekereza ko umubuze wasara cyangwa akumva ko ari wowe gusa uhora umukenera ntabwo aba akwiriye gukundwa igihe agifite iyo myumvire, urukundo ni urwa babiri. Iyo ugeze aho wumva utamenya uko bihagaze, nta biba bihari uba ukwiye guhagarika gukomeza kwibeshya no kubeshya umutima wawe. Abantu bamwe na bamwe bitwa ko bari mu rukundo ariko bakaba batajya banasohokana, batajya batembera, badashobora guhura ngo basangire cyangwa bagire umwanya wihariye ngo bagirane ibihe byiza.
Kubabarira bibaho ariko iyo bihora byisubiramo ku ikosa rikomeye nk'iri ryo ku guca inyuma, uba ukwiye gufata umwanzuro ukabivamo. Umuntu muba muri kumwe ukumva wahindutse, ukumva hari ibintu mu buzima busanzwe wakora cyangwa wavuga ariko muri icyo gihe ukaba utabikora, haba hari impamvu ibitera. Amakuru Muzika Amafoto TV. Eng RSS. Ntakunda kugutega amatwi Akenshi iyo umuntu afite uwo bakundana aba yumva yamubwira ibintu bitandukanye, yaba ibimushimishije cyangwa ibimubabaje.
Ntabwo agaragaza ko agukeneye cyane Umuntu ugukunda aragukumbura, agukenera kenshi kurusha abandi bantu, akwisanzuraho mbese ku buryo uba uri umuntu nkenerwa buri munsi. Aba yumva ari wowe umukeneye cyane Mu rukundo ni ugukenerana, umuntu utekereza ko umubuze wasara cyangwa akumva ko ari wowe gusa uhora umukenera ntabwo aba akwiriye gukundwa igihe agifite iyo myumvire, urukundo ni urwa babiri. Ntakubaha Umuntu mukundana ariko ukabona ntabwo akubaha birutwa no kubireka kuko ntacyo biba bimaze.
Nta bihe byiza mugirana Abantu bamwe na bamwe bitwa ko bari mu rukundo ariko bakaba batajya banasohokana, batajya batembera, badashobora guhura ngo basangire cyangwa bagire umwanya wihariye ngo bagirane ibihe byiza.
Aguca inyuma kenshi Kubabarira bibaho ariko iyo bihora byisubiramo ku ikosa rikomeye nk'iri ryo ku guca inyuma, uba ukwiye gufata umwanzuro ukabivamo.
Andika igitecyerezo. Mexique: Umugabo yavuye mu kazi ajya muri gahunda ya 'Guma mu Rugo' agezeyo asanga umugore we ari kumuca inyuma 29 minutes ago share Share. Umukinnyi wa Filime Doris Roberts yitabye Imana, bimwe mu byaranze uyu munsi mu mateka 3 hours ago share Share.


text:
YASUWE 27
Nk’uko bisanzwe mu muryango umwana ahabwa uburere bw’ababyeyi bombi, umubyeyi w’umugore n’umubyeyi w’umugabo iyo agize amahirwe yo kubagira cyangwa akaba arererwa mu muryango wamwishingiye kimwe n’uko umwana ashobora kurerwa n’umubyeyi umwe mu bo avukaho, bagafatanya kumurera nk’uko biri mu nshingano za bo kuko kurera ni inshingano ntabwo ari impuhwe umubyeyi cyangwa umurera agirira umwana, ariko bigaragara ko umubyeyi w’umugabo uruhare rwe mu burere bw’umwana bukiri hasi kuko usanga abagabo akenshi baharira abagore uburere bw’abana.
Mu bushakashatsi bwashyizwe hanaze n’umuryango uharanira uburenganzira bw’umwana Save the Children ari nawo wabukoze, bugaragaza ko ababyeyi b’abagabo badaha umwanya uhagije uburere bw’abana babo nyamara biri mu bituma ubwenge bwabo bukanguka.
Mu byo ubu bushakashatsi bugaragaza bifasha ubwenge bw’umwana gukura kandi neza, harimo ibintu byose bishobora kurangaza umwana hagamijwe ko abitekerezaho kuko umwana atangira gutekereza kuva akiri muto. Iby’ingenzi birimo kuganira n’ababyeyi, gukinisha ibikinisho bifite amabara atandukanye kandi agaragara cyane (apika) kuko bifasha umwana gutekereza kandi neza. Mu bindi harimo ibitabo byiganjemo ibishushanyo kuko umwana bituma yagura intekerezo ze, indirimbo nazo zifasha umwana gukura neza kuko nk’uko abahanga babigaragaza umwana atangira kumva akiri munda, bikaba ari byiza gucurangira cyangwa kumvisha umwana umuziki kuva umwana akiri munda bamutwite.
Ibi byose bifasha umwana mu mikurire ye kuko umwana iyo atangiye kubimenyerezwa ataratangira ishuri bimufasha kuba indashyikirwa mu bwenge bitewe n’uko yateguwe akiri muto kandi bikamufasha no kumenya kubana neza n’abandi.
Umuryango uharanira uburenganzira bw’umwana Save The Children ugaragaza ko umubyeyi ari we w’ibanze mu gukangura ubwenge bw’umwana. Basanze kandi abana bavuka ku babyeyi batazi gusoma no kwandika ubwenge bwabo buba buri inyuma ugereranyije n’abafite ababyeyi bageze mu ishuri.
Mu kiganiro rwandanews24 yagiranye n’umuyobozi ushinzwe ubushakashatsi muri Save the Children Abimpaye Monique, avuga ko ari ho hakwiye gushyirwa imbaraga.
Yagize ati “Cyane cyane kuri abo batabashije kujya mu ishuri, usanga iyo turangije umushinga baba barangije kumva uburyo bagomba gufasha abana babo, niba ari no kubasomera ibitabo n’ubwo batabasha gusoma a,b,c, ariko bakaba babasha no gusoma bagendeye ku bishushanyo ku buryo bashobora kubwira umwana inkuru. Rero no mu byo dukangurira ababyeyi harimo gusomera abana inkuru, ibitabo, kubaririmbira no gukina na bo.”
Uyu muryango unagaragaza ko usanga uruhare rw’ababyeyi b’abagabo mu kurera abana rukiri hasi.
Umuyobozi muri gahunda y’igihugu mbonezamikurire y’abana, Zaninka Declerq avuga ko bagiye kubategurira ubukangurambaga.
Ati “Nka NECDP, dufatanya n’abafatanyabikorwa banyuranye harimo UNICEF kugira ngo twongere ubutumwa dutanga mu baturage. Mu minsi ya vuba muzabona ubukangurambaga tugiye gutangiza, kugira ngo tuganire n’ababyeyi b’abagabo n’umuryango mugari, kugira ngo turebe uburyo barushaho gusabana n’abana.”
Ubu bushakashatsi bwa Save the Children bwakorewe mu turere 3 ari two Gasabo, Ruhango na Kirehe, mu kwezi kwa cyenda 2019 bumara ibyumweru 17. Hasuwe utugari 33 muri buri karere n’imiryango 12 muri buri mudugudu. Bimwe mu byavuyemo ni uko 94% by’abana babona ibikinisho binyuranye, mu gihe 6% gusa aribo babona ibitabo. Ikindi ni uko ababyeyi b’abagore ari bo bamarana umwanya munini n’abana ku rugero rwa 61% mu gihe abagabo ari 20% na ho 16% bakawumarana n’abandi barezi.


text:
Iki gitaramo cya Cécile Kayirebwa cyiswe ‘Igitaramo’ giteganyijwe kuzaba ku Cyumweru tariki ya 20 Ugushyingo 2016 ubwo azaba yizihiza imyaka 70 amaze abonye izuba.
Kayirebwa yavuze ko iki gitaramo ateganya gukorera muri Serena Hotel Kigali kizaba ari umwihariko udasanzwe no kugaruka ku murage yasigiwe n’umubyeyi we afata nk’umutoza mukuru mu gutarama Kinyarwanda.
Yagize ati “Ndasuhuza abakunzi banjye, abakunzi b’umuziki, abakunzi b’Ikinyarwanda, abakunzi b’umuco nyarwanda. Ndasuhuza inshuti zanjye n’abavandimwe mbatumira kugira ngo muzaze dutaramane ku itariki 20 Ugushyingo muri Serena.”
Yashimangiye ko abazaza muri iki gitaramo bazaryoherwa mu buryo bwihariye kuko uburyo yateguye uyu mugoroba wo gutarama utandukanye n’uburyo bwari bumenyerewe. Abakunzi b’ibihangano bye azabaha umwanya buri wese asabe indirimbo yifuza, habe ibiganiro n’ubundi buryo bwo gusabana Kinyarwanda mu bwisanzure.
Yagize ati “Ikindi ni uko kizaba ari igitaramo kitari cya kindi cyo kuzamuka harya hejuru, giteranye rwose nk’iki gitaramo cya Kinyarwanda, ubwo ndakurikiza ibyo umubyeyi wanjye yakoze kuva navuka kuko twajyaga dukora ibyo bita ‘Mutagatifu Cecilia wari umutware w’abaririmbyi ku Isi yose.”
Kayirebwa yijeje abazaza kwifatanya na we ko muri iki gitaramo hazabamo umwanya wo kuririmba, kuganira no kwibukiranya ibyo hambere, guhanahana ubumenyi bushingiye ku muco, kwidagadura n’ibindi bikorwa bigamije guteza imbere umuco nyarwanda.
Ati “Noneho bikaba binavuga imyaka 70 maze y’amavuko […] tukicara tukaririmba, tugatarama, tugasabana indirimbo, tugakumbuza izindi. Ndabizeye mwese, tuzahure dutarame burinde bucya.”
Iki gitaramo kizaba kirimo inshuti, abavandimwe, abayobozi bakuru, abahanzi bakuze n’abakizamuka ndetse n’abakunzi b’umuziki nyarwanda muri rusange. Mu bahanzi batumiwe harimo Masamba, Ben Ngabo Kipeti, Muyango ndetse n’abahanzi bakibyiruka nka Jules Sentore, Mani Martin, Deo Munyakazi n’abandi.
Igitaramo kizabera kuri Serena Hotel ku Cyumweru tariki ya 20 Ugushyingo 2016, kwinjira bizaba ari ukwishyura amafaranga ibihumbi birindwi [7,000frw]. Ubu amatike yatangiye gucuruzwa kuri Champion Hotel i Remera, NeoCafe/ImpactHub mu Kiyovu, Shokola ku Kimihurura, Serena Hotel ndetse no kuri Inzora Rooftop Cafe mu Kiyovu.


text:
Abakristo baharanira uburenganzira bwa muntu bashimye iyo ntambwe igihugu cya Sudani cyateye yo gukuraho itegeko ryakandamizaga abakristo, ryashimangiraga ko Isilamu ariryo dini ryemewe, dore ko iri itegeko ritihanganiraga nagato umuyisilamu wahinduraga idini rye.
Guverinoma ya Sudani yafashe iki cyemezo nyuma y’uko abakirisito bari bamaze imyaka myinshi batotezwa, ihitamo koroshya amategeko muri Mata ariko impinduka zatangiye gukurikizwa mu cyumweru gishize.
Ivanwaho ry’itegeko rihana abayisilamu bahindura idini ryabo ryashyizwe mu bikorwa nyuma y’igitutu cy’imiryango iharanira uburenganzira bwa muntu ku isi,yagiye ishyira kuri Sudan kuva kera basaba ko habaho ubwisanzure bw’amadini muri icyi gihugu.
Umuyobozi mukuru wa Release International, uvuganira abakirisitu batotezwa mu isi , Paul Robinson yagize ati: "Icyerekezo ubuyobozi bwo muri Sudani bwari bufite cyari kigamije kurushaho gukaza umurego ku mategeko ya kisilamu no kubuza umudendezo w’andi madini. Uyu munsi rero byahindutse . Hariho umudendezo muri Sudan ,Kandi bigomba no kugerwaho ku isi yose.”
Mu myaka myinshi ishize , ntibyari byemewe kuva muri Isilamu winjira mu bukristo muri iki gihugu ndetse no guhirahira uganira kuyindi myizerere ishingiye ku yandi madini byashoboraga gutuma umuntu atabwa muri yombi. Igihano cyahabwaga umuntu wavaga mu buyisiramu yinjira mu bukristo ku butegetsi bwariho cyari urupfu.
Mu 2014, nibwo amategeko y’ubuhakanyi muri Sudani yatangiye kuvugwa cyane ubwo umugore witwa Meriam Ibrahim, yakatirwaga urwo gupfa no gukubitwa inkoni 40 kubera ko ngo yakoze icyaha cyogushyingiranwa n’umukristu.
Nubwo uyu mugore yari umukristo, yashinjwaga ubuhakanyi kubera ko ise yari umuyisilamu. Icyogihe yakatiwe urwo gupfa nyuma yo kwanga kuva mu myizerere ye ya gikristo. Icyakora kubwo igitangaza cy’Imana muri ibyo bihe kuko yari atwite yahise abyarira muri gereza biba ngombwa ko arekurwa ahita ahungira mu Butaliyani.
Bwana Robinson yavuze ko guca burundu Itegeko ry’ubuhakanyi muri Sudani ari "intambwe ikomeye iganisha ku bwisanzure bw’amadini muri icyo gihugu abakirisitu bakunze gutotezwa mu imyaka myinshi yatambutse"
Uyu muyobozi yanavuze ko mugihe abakrito batotezwaga hari imitungo yabo yafashwe n’abayobozi, akizera ko bazayisubizwa.
Bwana Robinson yasabye kandi abakirisitu gusenga kugira ngo ubwisanzure bw’amadini busigasirwe muri Sudani, hagamijwe kugira ngo hatabaho kutavuga rumwe hagati y’abakristo n’ubutegetsi.
Ati: "Abatavuga rumwe n’ubutegetsi bagomba gutegurwa kuko hari impungenge zuko ibintu bishobora gusubira inyuma. Abakristo mugomba gusenga cyane".
" Nibyo musenge kugira ngo ubwisanzure bw’abakristo buhabwe intebe, ikindi abakristo bagire ijwi rikomeye kuri ubu butegetsi bushya. Nyamuneka kandi musenge kugira ngo leta isubize itorero imitungo myinshi y’abakirisito yagiye ifatirwa."
Impinduka zazanywe na Guverinoma y’inzibacyuho yasimbuye ubutegetsi bw’igitugu bwa Omar al-Bashir, wahiritswe ku butegetsi mu myaka yashize.
Ku wa gatandatu, Minisitiri w’ubutabera wa Sudani yatangaje ko iki gihugu noneho kizemerera abatari Abayisilamu kwisanzura kandi ko hagomba kubuzwa guca imyanya ndangagitsina y’abagore.
Source: www.christian today.com
[email protected]